Буква В - Хороскопи за всяка зодия - народна медицина, здраве, астрология, съдби, секс и зодии\n– в съня е знак за предстоящо неразбирателство в дома, в любовта и в работата.\nВАГАБОНТИ (виж БАНДИТ, КРАДЕЦ, ПАКОСТ, ПРЕСТЪПНИК, СКИТНИК). –\nВАГИНА (виж ВЕНЕРИЧЕСКИ БОЛЕСТИ, ПОЛОВИ ОРГАНИ, СЕКС). –\nВАГОН – ако сънуваш, чака те път. Ако се возиш в него, пази се, има опасност да се разболееш. Ако гледаш празен вагон, няма да имаш печалбата, на която се надяваш. Ако е пълен, чака те допълнително работа. Ако е пътнически, ще ти се наложи да общуваш с неприятни хора. Ако е товарен, предстоят ти много неуредици и незначителни проблеми в работата.\nВАГОНЕТКА – в съня означава предстояща неизвестност, множество неясноти в развоя на събитията около тебе.\nВАДА, ВАДИЧКА – ако гледаш насън, ще тъгуваш за близък приятел или роднина. Ако потопиш ръка в нея, предстои ти сърдечна мъка.\nВАЖЕН, ВАЖНИЧЕНЕ, ВАЖНОСТ – в съня са знак за неувереност в собствените сили, комплекси и себеподценяване.\nВАЗА – ако видиш в съня си, значи хората ще те одумват и за добро, и за зло. Ако счупиш ваза насън, няма да си достатъчно убедителен като оратор, когато най-много ти се налага, и това ще ти донесе загуби. Ако насън лепиш парчета от счупена ваза, значи единствено с много търпение и красноречие ще имаш шанс да спечелиш околните на своя страна. Ако вазата в съня ти е красива и пълна с цветя, очакват те заслужени похвали. Ако насън пиеш вода от ваза, предстои ти незаконна, открадната, одумвана любовна връзка.\nВАЗЕЛИН – насън ако купуваш или използваш, издава, че опитите ти да хитруваш или да увърташ в кризисна ситуация може да ти костват сериозни неприятности.\nВАЙКАШ (виж ОПЛАКВАНЕ) – ли се насън, значи наяве много ще се хвалиш или пък ще лъжеш на дребно.\nВАКАНЦИЯ – ако сънуваш, че си във ваканция, значи те чакат приятни изживявания, нови запознанства или екзотично пътешествие.\nВАКСА, ВАКСАДЖИЯ – ако видиш в съня си, значи скоро ще имаш възможност да се представиш в най-добрата си светлина – с нов облик, нови дрехи, нов пост или нова любов.\nВАКСИНА, ВАКСИНАЦИЯ – ако сънуваш, значи напразно се безпокоиш за своето здраве или за здравето на близки хора.\nВАКУУМ, ВАКУУМИРАНИ ПАКЕТИ – в съня показват, че си в пълна безизходица, че нямаш възможности за избор или че интимната ти връзка отдавна се е изчерпала.\nВАКХАНКА – ако видиш насън, ще станеш жертва на властна жена. Ако себе си сънуваш като вакханка, ще трябва ти да предприемеш решителната стъпка в отношенията с интимния партньор. Танцуващи вакханки в съня са и знак за сексуална потиснатост или неудовлетвореност.\nВАЛ – в съня е признак, че лесно се оставяш да те използват или манипулират. Ако валът е твърде съществена част от съня ти, значи наяве ще те използват като посредник.\nВАЛДХОРНА – да видиш или да докоснеш насън, показва, че ти предстои опасно пътешествие. Ако чуеш звук от валдхорна, ще ходиш на излет или на екскурзия. Ако сънуваш, че свириш на валдхорна, ще ти се наложи да доказваш смелостта или мъжеството си в безизходна ситуация.\nВАЛЕ – да видиш в съня си, предвещава ново познанство. Ако валето е купа, значи ти предстои романтична връзка. Ако е пика, ще си спечелиш враг или съперник. Ако е каро, срещата ще те изненада приятно, а ако е спатия, ще те разочарова или натъжи. Ако насън държиш каре валета в ръце, значи всички шансове за успех и печалба ще са на твоя страна, когато ти се наложи да общуваш с много хора.\nВАЛЕЖ, ВАЛЕНЕ, ВАЛИ (виж ДЪЖД, СНЯГ) – ли в съня ти, значи продължително ще тъгуваш за изгубен приятел, ще страдаш поради неудачите си в работата или пък мъчително ще изживяваш любовно увлечение.\nВАЛЕРИАН – ако присъства в съня ти, значи ти предстои таен, двойствен живот, изпълнен с приключения и перипетии.\nВАЛУТА – ако видиш насън, ще имаш проблеми и главоболия. Ако сънуваш, че я имаш, купуваш, продаваш, боравиш с нея, намираш я или я харчиш, значи да се въздържаш от необмислени постъпки, от вземане или предоставяне на заеми, защото може да ти коства много неприятности, недоразумения, материални щети или кавги в семейството.\nВАЛЯК – ако видиш в съня си или те прегази, значи някой в работата ти ще се възползва от добронамереността ти, за да те засегне, уязви или унизи. Ако насън управляваш валяк, значи ще използваш поста или връзките си, за да смажеш самочувствието на неприятел или подчинен.\nВАМПИР, ВАМПИРЯСВАНЕ – ако сънуваш, че си вампир или вампирясваш, значи ще се ожениш по сметка. Да видиш вампири в съня си, е знак за остър конфликт поради неосъществени материални или парични амбиции. Ако сънуваш, че си жертва на вампир, значи ще осъзнаеш, че постъпваш неморално или незаконно, но няма да намериш сили да преодолееш или да контролираш инстинктите си.\nВАНА – ако сънуваш, че се къпеш във вана, скоро ще преодолееш трудностите и пречките в живота си. Ако водата във ваната е мръсна, значи това ще ти коства много усилия, изхабени нерви и значителни разходи. Ако купуваш нова вана, ще ти се наложи сериозно да се замислиш кой от хората, с които общуваш, спъва работата ти.\nВАНДАЛИ – в съня – независимо древни или съвременни – са знак за неочакван лош обрат в работата ти и конфликти в семейството.\nВАНИЛИЯ – ако насън усещаш мирис или вкус на ванилия, скоро ще получиш покана за светско събиране.\nВАР, ВАРОСВАНЕ (виж БЕЛОСВАМ) – ако насън видиш вар или варосваш стените на къщата си, ще се радваш на дребни удоволствия.\nВАРАК (виж БЛЯСКАВ, ЛЪСКАВ) – ако видиш в съня си, ще те одумват и клеветят.\nВАРВАРИ – да видиш насън, значи има опасност да се разболееш от краткотрайна, но тежка болест.\nВАРЕЛ (виж БЪЧВА, БУРЕ, КАЦА) – да видиш или да носиш насън, означава, че ти предстоят неприятности в дома и службата, кавги и загуби. Ако пълниш варел в съня си, значи напразно ще се опитваш да наваксаш пропуските и неуспехите си в работата.\nВАРЕНЕ, ВАРИШ – ли насън, приготви се да понесеш загуби и поражения. Каквото и врящо да видиш или докоснеш в съня си, е сериозно предупреждение за рискове и опасности.\nВАРИАНТИ – ако сънуваш, че обмисляш различни варианти за действие, но не се спреш на нито един от тях, значи дълго и безрезултатно ще се колебаеш какво решение да вземеш по някакъв съдбоносен въпрос.\nВАРИАЦИИ – на една и съща мелодия ако чуеш насън, значи ще чуеш различни гледни точки за едно и също нещо в работата си.\nВАРИВА (виж съответно БОБ, ГРАХ, ЖИТО, ЛЕЩА и т. н. ). –\nВАРИЕТЕ (виж БАР, ЗАВЕДЕНИЕ, КАБАРЕ) – ако насън посещаваш вариете и се забавляваш с програмата му, значи лесно ще станеш жертва на изкусни измамници. Ако сънуваш, че си вариететен артист, значи сам себе си лъжеш или не си наясно какви цели си си поставил. Ако насън си във вариете и наблюдаваш програмата, значи предстои период, в който ще губиш нахалос време, способности, усилия и емоции.\nВАРИОЛА, ВАРИЦЕЛА (виж БОЛЕСТ, ГНОЙ, ШАРКА). –\nВАТА, ВАТИРАНА ДРЕХА, ВАТЕНКА – ако видиш, купуваш или носиш насън, значи ще имаш нови придобивки за дома.\nВАТМАН – ако видиш насън или разговаряш с него, значи ще се домогваш до благоразположението на хора, от които зависиш. Ако сънуваш себе си като ватман, значи си готов да поемеш нещата в свои ръце и да се захванеш със самостоятелен бизнес.\nВАФЛА – ако купуваш или държиш насън, ще получиш добри вести за близък роднина. Ако ядеш вафла в съня си, значи в работата си ще береш много ядове от врагове и зложелатели, но все пак ще постигнеш успехи.\nВАХТА (виж ДЕЖУРЕН, ДЕЖУРСТВО). –\nВАЯ, ВАЯТЕЛ (виж СКУЛПТОР) – ако се сънуваш като ваятел, предстои ти да сториш добро, с което ще те запомнят.\nВБЕСЕН – че си, ако сънуваш, значи се задават сериозни проблеми със здравето и трябва да потърсиш лекарска помощ.\nВГЛЕЖДАШ (виж ВЗИРАНЕ) – ли се в хора или в предмети насън, значи сам не знаеш какво точно искаш или търсиш. Ако насън хората се вглеждат в тебе, предстои ти да станеш обект на общественото внимание.\nВГРАДЕНИ ПРЕДМЕТИ, ВГРАЖДАНЕ – ако видиш насън, значи ще бъдеш лишен от възможност за действие или от право на мнение. Себе си ако сънуваш вграден, безропотно ще се подчиняваш на чужда воля.\nВДЕТИНЕН – ако сънуваш себе си, ще претърпиш пълно финансово или любовно крушение. Ако видиш другиго вдетинен, значи някой познат изцяло ще ти стовари проблемите и отговорностите си.\nВДИГАНЕ, ВДИГАШ – ли нещо насън, значи наяве ще се издигнеш в очите на околните, най-после старанието и трудът ти ще бъдат оценени по достойнство. Ако друг извършва такова действие в съня ти, значи ти ще трябва да обърнеш необходимото внимание на хората около себе си, да ги похвалиш за работата им или да ги възнаградиш.\nВДИШВАНЕ, ВДИШВАШ (виж ИЗДИШВАНЕ) – ли равномерно и спокойно в съня си, значи проблемите постепенно ще се решат и за тебе и семейството ти ще настъпят спокойни дни. Ако вдишваш мъчително трудно насън, значи освен всичко ти предстои и здравословен проблем.\nВДОВЕЦ, ВДОВИЦА – ако видиш в съня си, значи ще научиш добри новини. Себе си ако сънуваш като вдовец или вдовица, ще се радваш на здраве или споделена любов.\nВДЪРВЕНИ – пръсти или крайници в съня са знак за тежка обида от приятел, за семейна или родова вражда.\nВДЯВАНЕ, ВДЯВАШ – ли насън, значи ти предстои влюбване или годеж. Ако не успееш да вденеш – несподелена любов или развален годеж.\nВЕГЕТАРИАНЕЦ, ВЕГЕТАРИАНСКИ ХРАНИ – ако сънуваш, че си вегетарианец или ядеш вегетариански храни, значи скоро няма да спечелиш пари или други богатства, но ти предстоят много радости и успехи.\nВЕДРО (виж КОФА) – пълно ако видиш или носиш насън, значи къщата ти ще е пълна, тоест ще се радваш на изобилие у дома. Ако е празно, чакат те загуби и немотия. Ако разлееш ведро, значи сам ще си виновен за обрата на нещата. Ако носиш пробито ведро, значи ти ще пестиш, а друг ще харчи спестеното.\nВЕЖДИ – ако гледаш или докосваш в съня си, значи ти предстоят успех и радост. Ако сънуваш, че имаш гъсти, черни или рунтави вежди, ще се радваш на финансови успехи. Ако сънуваш, че те сърби веждата, ще умре твой роднина. Ако сънуваш, че нямаш вежди, ще срещнеш непреодолими пречки в работата си в най-скоро време. Ако сънуваш, че си скубеш веждите, значи сам си създаваш трудности и сам си отговорен за неуспехите си. Ако сънуваш, че веждите ти са тънки и извити, ще се разочароваш от сътрудник или колега.\nВЕЖЛИВ (виж ЛЮБЕЗЕН) – ако си насън, значи ще хвалиш или ласкаеш някого. Ако други са вежливи към тебе в съня ти, бъди нащрек, за да не станеш жертва на ласкатели.\nВЕЗИР – в съня е знак за скрит помощник, съюзник на твоя страна, за човек, който тайно от тебе работи в твоя полза.\nВЕЗНИ (виж КАНТАР) – ако видиш насън, значи ти предстои важно решение в най-скоро време. Ако ги използваш, ще те използват за съдия между спорещи страни. Ако във везните претегляш риба, ще откриеш, че имаш подъл приятел. Ако става въпрос за зодиакалния знак Везни, тълкуването е буквално.\nВЕЙКА – ако отчупиш или държиш в ръце насън, значи трябва да си дадеш малко почивка. Вземи си отпуска и се отдай на отдих.\nВЕК, ВЕКОВЕ – ако в съня ти често се сменят различни векове и епохи, значи наведнъж ще се случат много и различни по характер събития.\nВЕКОВНИ ДЪРВЕТА – в съня ти са знак за предстоящи щастливи и спокойни дни, изпълнени с любов и разбирателство.\nВЕЛИКАН (виж ГИГАНТ, ГОЛЯМ) – ако видиш в съня си или сънуваш, че ти си великан, значи извънредно бързо ще преуспееш в работата и ще се радваш на напредък и на многобройни лични победи.\nВЕЛИКДЕН – че е и че празнуваш, ако сънуваш, значи те чакат здраве, весел и безгрижен живот, възможности за нова работа и за подобряване на финансовото ти състояние.\nВЕЛИКДЕНСКИ ЯЙЦА (виж ЯЙЦЕ) – че боядисваш, ако сънуваш, ще имаш много радост и хармония в семейството си. Ако сънуваш, че ги чупиш, ще те уважават и ценят в дома и в работата ти. Ако ти дават или даваш великденско яйце, ще чуеш или ще направиш любовно обяснение. Ако ядеш великденско яйце, очаква те страстна любов.\nВЕЛИКОДУШЕН – ако си насън, наяве не приемай примамливи предложения, защото може да се забъркаш в сериозно престъпление.\nВЕЛИЧИЕ – ако те засяга пряко, е лош знак: ще се възгордееш или ще те избягват приятелите ти. Ако не те засяга пряко, ще станеш свидетел на важни събития.\nВЕЛОСИПЕД – че караш, ако сънуваш, значи ще изпревариш конкурентите си в работата, по-бързо ще стигнеш до целите си. Ако видиш повреден или преобърнат велосипед, значи сам ще пропилееш шансовете си за успешна изява.\nВЕЛУР – ако видиш или докоснеш насън, е обещание за охолен и спокоен живот. Ако сънуваш, че носиш дрехи или обувки от велур, чака те семейно щастие, ще се радваш на съпружеска вярност\nВЕНА (виж АРТЕРИИ, КРЪВ) – ако насън разглеждаш вените си, далечен път ще те раздели от любимите ти хора. Ако сънуваш, че вените ти са прерязани, ще се скараш с роднина или любим човек. Ако ги гледаш как кървят, предстои важен разговор с роднина или любим човек, в който ще си кажете тежки думи, но и много истини. Ако ти вземат кръв от вената, ще разкриеш чувствата си пред роднина или любим човек.\nВЕНДЕТА – ако сънуваш, че участваш в кървава отмъстителна акция, значи ще се оставиш да те обидят или наранят дълбоко близки или хора, на които разчиташ.\nВЕНДУЗА – ако насън поставяш или ти поставят вендузи, наяве трябва да се лишиш (откажеш, отървеш) от някого или от нещо, за да се радваш на здраве и успехи.\nВЕНЕРИЧЕСКИ БОЛЕСТИ – най-честото тълкуване на сън, в който страдаш от някоя венерическа болест, е, че наяве трябва да се въздържаш от безразборни интимни връзки. Ако друг е болен, значи ще те измъчва срамна тайна.\nВЕНЕЦ – че носиш, ако сънуваш, чакат те голяма радост и обществено признание. Ако плетеш венец от клонки и цветя, дълго ще се радваш на щастие и разбирателство с близките. Ако видиш венец на входната врата, в дома ти се задава сватба или друга голяма радост. Ако изгубиш венеца си, надеждите ти за брак няма да се осъществят. Ако видиш траурен венец, положен на гроб, може да получиш имот в наследство. Ако видиш венец от тръни и бодили, предстоят ти неудачи, самота и тъга.\nВЕНТИЛАТОР – в съня е сигнал за предстоящи тревоги. Ако е стар и счупен, след време тревогите ще ти изглеждат глупави и наивни. Ако работи, добре е да внимаваш с какво се захващаш, защото всяко твое действие ще бъде внимателно обсъждано и преценявано.\nВЕНЧАВКА (виж СВАТБА) – ако видиш в съня си или сънуваш, че се венчаваш, за семейните значи развод, а за самотните е предсказание за предстояща любов.\nВЕНЧАЛЕН ПРЪСТЕН – да видиш, да дадеш или да вземеш насън, е знак за раздяла и сърдечна тъга. Ако насън изгубиш венчален пръстен, но после го намериш, значи ти предстои сериозна болест или друго изпитание, което в крайна сметка ще преодолееш. Ако не намериш изгубения венчален пръстен, изходът на болестта или изпитанието може да бъде фатален.\nВЕРАНДА – ако видиш насън или стоиш на нея, ще научиш някаква тайна. Ако на верандата заедно с тебе са и други хора, по-добре върши работата си сам.\nВЕРИГА – ако гледаш в съня си, значи имаш планове и амбиции, за които се страхуваш, че някой ще ти попречи да осъществиш. Ако насън се видиш окован във вериги, наяве ще се радваш на пълна професионална свобода. Ако сънуваш как се освобождаваш от вериги, ще се освободиш от натрупаните грижи и страхове. Ако чуеш дрънчене на вериги, значи ще се радваш заедно с приятели на успехи и добри постижения.\nВЕРИЖКА – ако купуваш, носиш или подаряваш насън, значи ще имаш късмет. Ако я загубиш, наяве ще загубиш късмета си, ще се скараш с добър приятел или ще тъгуваш по любим човек.\nВЕРМУТ (виж АЛКОХОЛ) – че пиеш, ако сънуваш, значи ще пилееш пари за плътски удоволствия.\nВЕРСИЯ (виж ВАРИАНТИ, ВАРИАЦИИ) – ако градиш или обсъждаш с някого насън, наяве ще проявиш излишна предпазливост или подозрителност.\nВЕРТЕП – ако насън си попаднал във вертеп, наяве ще се сдружиш с непочтени хора.\nВЕРТИКАЛ, ВЕРТИКАЛНО – движение в съня е знак за рязка, почти внезапна промяна. Ако става въпрос за издигане, промяната е за добро, обратно – ако е спускане, възможни са загуби и неуспехи в начинанията.\nВЕРТОЛЕТ (виж ХЕЛИКОПТЕР). –\nВЕСЕЛБА – ако насън гледаш, чуваш или участваш в някаква многолюдна веселба, значи непредвидени събития или неочаквана намеса на други хора може да объркат плановете ти.\nВЕСЕЛЯК (виж КОМЕДИЯ, КОМИК, ШЕГА) – този сън се отнася към лошите поличби. Независимо дали себе си сънуваш в тази роля или другиго, предстоят ти безпокойство, безсъние, загуба на пари, мъка, болест или раздяла.\nВЕСЛО (виж ГРЕБАНЕ) – ако изтървеш в съня си, ще се отървеш от тежко емоционално бреме. Ако гребеш с весла сам, чака те труден успех. Ако гребеш с другиго, много интриги ще съпътстват работата ти. Ако държиш мокро весло, ти предстои кратко пътуване по или до вода. Ако видиш счупено весло, ще се разочароваш от любимия човек.\nВЕСТАЛКА (виж ДЕВСТВЕНИЦА, ЖРЕЦ, МОНАХ, ХРАМ). – ако видиш насън или ако сънуваш, че ти си ветеран, значи ще те мъмрят с основание.\nВЕСТИ (виж ИЗВЕСТИЕ, НОВИНА) – ако насън пращаш или получаваш вести, очаквай съответно непредвидени разходи или неочаквани приходи. Ако насън слушаш новини по радиото или телевизията, не приказвай празни приказки.\nВЕСТИБЮЛ (виж АНТРЕ, КОРИДОР). –\nВЕСТНИК – ако четеш насън, значи ще научиш неприятни новини. Ако си го купуваш, значи те е страх да не се разчуят тайните ти. Ако в съня си мачкаш или късаш вестник, ще се скараш с личност от противоположния пол. Ако гориш вестници насън, значи ти предстоят неуредици и трябва много да се пазиш къде, с кого и какво правиш. Ако печаташ вестник, значи ще съобщаваш новини надалеч. Ако увиваш нещо във вестник, безуспешно ще се опитваш да скриеш нещо от любопитните очи на околните. Ако четеш вестник на обратно, значи до тебе ще достигне силно изопачена, преувеличена или лъжлива новина.\nВЕСТНИКАР – ако видиш в съня си, значи имаш двуличен приятел. Ако себе си видиш като вестникар, значи ще постъпиш подло или несправедливо към близък човек.\nВЕСТОНОСЕЦ – да видиш насън, значи близък човек ще страда заради бъбривостта ти. Себе си ако сънуваш като вестоносец, ще те мъмрят или обвиняват несправедливо.\nВЕТЕРИНАР – ако видиш насън, предстои ти да се занимаваш с животни. Ако себе си сънуваш като ветеринар, пази се от животни.\nВЕТРИЛО – ако видиш насън, ще ти се наложи да прикриваш истинските си мисли и желания от човек, на когото много държиш. Ако сънуваш, че в ръцете си държиш ветрило, значи от думите и поведението ти зависи да спечелиш сърцето на личност от противоположния пол. Ако насън си вееш с ветрило, любовната ти връзка може да стане сериозна или да се стигне до брак. Ако в съня си загубиш ветрило, ако го счупиш или ти го откраднат, значи ще изгубиш истинска любов.\nВЕТРОПОКАЗАТЕЛ – че се върти, ако видиш в съня си, предвещава скорошни динамични промени в личния живот и в работата.\nВЕТРОХОД (виж ПЛАТНОХОД) – ако видиш насън, значи разчиташ на нестабилни хора, на несигурни планове или на случайна помощ.\nВЕХТ (виж ИЗНОСЕН, СТАР). –\nВЕХТОРИИ (виж АНТИКВАР, БОКЛУК, СТАР) – ако сънуваш, че се ровиш из вехтории, че ги разтребваш или изхвърляш, ще ти се наложи да си припомниш отдавна отминали страсти, тайни или преживявания.\nВЕХТОШАР – че си, ако сънуваш, значи ще ти потръгне в бизнеса. Ако купуваш от него насън или му продаваш свои стари вещи, ще сключиш успешна сделка, която ще ти донесе приходи или слава.\nВЕЧЕР – ако сънуваш, че е вечер и постепенно се стъмва, значи бавно, но сигурно губиш позиции в работата си или сред приятели и колеги.\nВЕЧЕРИНКА – да сънуваш, че си на вечеринка, предсказва скорошно приятелско събиране.\nВЕЧЕРНИЦА – в съня е знак, че трябва навреме да се оттеглиш от работата, с която си се захванал.\nВЕЧЕРЯ – колкото по-богата и изобилна е вечерята, която сънуваш, толкова по-големи неприятности те очакват на следващия ден. Обратно – колкото по-бедна и оскъдна е, толкова по-леко ще се разминат надвисналите проблеми. Ако сънуваш, че вечеряш сам, ще трябва сам да се справяш с възникналите затруднения. Ако вечеряш с приятели, приятели или колеги ще ти помогнат в сложна ситуация. Ако сънуваш, че си на официална вечеря, важни особи ще проявят интерес към работата ти.\nВЕЧНОЗЕЛЕН – ако насън видиш вечнозелени храсти или дървета, значи ще имаш спокойни, мъдри и ведри старини. Ако ходиш сред вечнозелени растения или ги докосваш, ще се радваш на крепко здраве и ще доживееш до дълбока старост.\nВЕЩЕР, ВЕЩИЦА (виж БАЯЧ, ВРАЧКА, ВЪЛШЕБНИК, ЗАКЛИНАТЕЛ, МАГИЯ, МАГЬОСНИК, ПРОРОК, ШАМАН) – ако насън видиш вещер или вещица и побегнеш от тях, е добър знак: ще избегнеш опасност. Надвиеш ли ги с хитрост, ще успееш да накараш дори неприятелите си да работят за тебе. Ако отиваш при вещер или вещица с някаква молба, ще прибегнеш до нечестни средства, за да постигнеш целите си. Ако те заговори вещер или вещица, скоро ще те сватосват. Ако сънуваш как вещер или вещица прави магии и заклинания, предстои ти скандал, развод или неразбирателство с приятели и колеги. Ако вещер или вещица те докоснат или хванат, е лош знак: чакай неприятности. Ти ако си вълшебник в съня си, ще направиш пробив или успешен удар в работата си. Друг ако е вълшебник, очаквай благоприятни промени или среща със стар приятел.\nВЖИВЯВАНЕ, ВЖИВЯВАШ – ли се насън, значи имаш чисти помисли и намерения. Ако друг се вживява, ще имаш добър, но глуповат приятел.\nВЗАИМНОСТ (виж СПОДЕЛЯНЕ) – ако в съня ти чувствата ти срещат взаимност, значи ще получиш неочаквана помощ от слабо познати хора.\nВЗВОД (виж ВОЙНИЦИ, ВОЙСКА). –\nВЗИРАНЕ (виж ВГЛЕЖДАНЕ) – ако насън се взираш в далечината, наяве ще се тревожиш за своето бъдеще и за бъдещето на семейството и роднините си.\nВЗЛОМ – ако насън влезеш някъде с взлом (независимо от целите), значи ще погазиш морал и принципи заради амбициите си. Ако сънуваш, че в къщата ти някой е влязъл с взлом, пази си здравето и твърдо отстоявай позициите си в работата.\nВЗРИВ – ако чуеш или видиш насън, значи ще научиш разтърсващи новини. Ако сънуваш, че си жертва на взрив, скоро ще те споходи голям късмет.\nВИБРАЦИИ – ако усещаш в съня си, ще преживееш период на несигурност и промени, но без опасност за тебе или семейството ти.\nВИВИСЕКЦИЯ – да гледаш или да извършваш насън, предсказва, че ще научиш какво е истинското мнение и отношение към тебе на някоя влиятелна личност.\nВИГВАМ – в съня е обещание за среща, приключение или опасна авантюра с чужденци или напълно непознати хора.\nВИД (виж ВЪНШНОСТ, ОБРАЗ) – ако насън външният ти вид е приятен и добре поддържан, ще се стремиш към изява в обществото, няма да криеш административните или политическите си амбиции. Ако външния ти вид е отблъскващ или неподдържан, някой ще те унижи или ще ти се подиграе.\nВИД (виж ПОРОДА, РОД) – еднаквите видове от живата или неживата природа в съня са знак за скучно и монотонно ежедневие или за вечно повтарящи се победи и грешки в живота. Разнообразието на видове насън издава бурен и неспокоен живот, но също така е и предупреждение срещу твърде повърхностното ти отношение към околните.\nВИДЕНИЯ – че ти се явяват, ако сънуваш, ще трябва да прикриваш от околните многобройните си страхове, ако не искаш да си създадеш лошо име или да станеш обект на подигравки.\nВИДЕО, ВИДЕОКАСЕТИ – в съня са знак, че желанията и амбициите надхвърлят възможностите ти. Ако гледаш видео насън, ще се стремиш към лукс, който не е по джоба ти. Ако сънуваш, че купуваш, продаваш, вземаш под наем или произвеждаш видеокасети, ще се самозалъгваш за нещо.\nВИДРА – ако видиш или храниш насън, значи ще се радваш на щастие у дома, любов и разбирателство в семейството и на послушни деца. Видра ако убиеш насън, ще страдаш от несподелена любов.\nВИЕЛИЦА – в съня ти е предупреждение за сериозни неприятности, проблеми и недоразумения. Ако сънуваш виелица, но ти си скрит на завет, проблемите може да те отминат, без да ти навредят.\nВИЕНЕ (виж ВОЙ). –\nВИЕНЕ НА СВЯТ (виж СВЕТОВЪРТЕЖ) – в съня е сигнал за здравословен проблем.\nВИЕНСКО КОЛЕЛО – ако насън се возиш на виенско колело, значи храниш празни илюзии и надежди за близък човек.\nВИЗА – че получаваш или че чакаш за нея, ако сънуваш, значи нямаш куража пръв да направиш решителната крачка в работата или в интимните отношения.\nВИЗИТА (виж ГОСТИ, ПОСЕЩЕНИЕ, ПРИЕМ). –\nВИЗИТАЦИЯ – насън е знак, че опасенията за здравето ти са излишни и неоснователни. Ако обаче някой от визитиращите лекари е твой познат – болен в момента или починал, значи трябва много да си пазиш здравето.\nВИЗИТКА – ако видиш, даваш или получаваш насън, скоро ще срещнеш добър партньор – в работата или любовта. Ако скъсаш или загубиш визитка, ще изгубиш приятел или съдружник.\nВИЗОН – или дрехи от визонова кожа в съня са знак за злополука или неприятност. Съприкосновението с тях насън предупреждава за опасност от натравяне.\nВИК, ВИКАШ – ли насън, ще чуеш новина. Ако друг вика в съня ти, околните ще научат тайните ти.\nВИКАРИЙ (виж ДУХОВНИК, ЦЪРКВА) – да си или да видиш насън, предсказва, че в пристъп на гняв, яд или ревност може да нараниш невинен човек. Постарай се през следващите няколко дни да обуздаваш негативните си емоции.\nВИКИНГИ – да видиш насън, значи безрезултатна работа, главоболия и изхабени нерви.\nВИКОНТ – в съня е предупреждение, че мързелът или безделниченето ти може да ти костват сериозни неприятности.\nВИЛА (виж ДОМ, КЪЩА) – ако насън гледаш хубава, голяма, бяла или чиста вила, значи ще постигнеш успехи, ще напреднеш в работата или учението си. Ако сънуваш, че си във вила, чака те нова любов. Ако насън живееш във вила, ще започнеш извънбрачна връзка.\nВИЛА (виж ЗЕМЕДЕЛЕЦ, ИНСТРУМЕНТ) – ако видиш, носиш или работиш с нея насън, ще се умножи имотът ти. Ако я счупиш или изгубиш, стоката ти ще се похаби.\nВИЛИЦА – ако видиш насън, ще спориш с някого за пари. Ако сънуваш, че ядеш с вилица, ще те измамят. Ако изпуснеш или счупиш вилица, ще избегнеш разправия. Ако насън бодеш някого или някой те боде с вилица, ще се скараш с любим човек заради пари.\nВИМЕ – да видиш насън, означава, че ще имаш благодетел. Ако го докоснеш в съня си, ще имаш охолен и осигурен живот, ще се избавиш от сиромашията си.\nВИНА, ВИНОВНИК, ВИНОВЕН – че си за нещо, ако сънуваш, наяве ще трябва да се оправдаваш за неща, които не си извършил. Ако сънуваш, че друг е виновен, значи ще обвиниш невинен човек.\nВИНО, ВИНАР, ВИНАРНА (виж АЛКОХОЛ, ИЗБА, КРЪЧМА) – ако сънуваш, значи радост. Ако пиеш вино насън, чакат те веселби и гуляи. Ако е бяло, лесно ще победиш неприятелите или конкурентите си. Ако е червено, чакат те любовни успехи. Ако наливаш вино в чаши или пиеш вино от чаша, дълго ще се радваш на успехите и напредъка си. Ако в съня си видиш складирани бутилки или бъчви с вино, значи се задават големи празници. Ако себе си сънуваш като винар, може да се пропиеш или пък да се възгордееш от успехите си. Ако пиеш мътно или черно като кръв вино, значи ще скърбиш. Ако неволно разлееш вино насън, може сам да попречиш на щастието си.\nВИНТ – в съня е предупреждение за повече внимание в работата. Ако купуваш винтове насън, значи ще ти се наложи да си по-настойчив и упорит, за да запазиш позициите си. Ако намериш винт, значи ще намериш хитър начин да спечелиш вниманието на другите върху себе си. Ако завинтваш винтове в съня си, значи ще установиш трайни позиции и контакти в работата си.\nВИОЛА (виж ЦИГУЛКА) – ако видиш насън, ще общуваш с изтънчени хора. Ако свириш на нея, ще се радваш на слава и известност. Ако виолата е със скъсани струни или ако звукът от нея е фалшив или неприятен, ще претърпиш неуспех в работата.\nВИОЛЕТКА – да видиш, купиш, получиш или подариш насън, е знак за тайна, свенлива и чиста любов. Ако насън береш виолетки, ще срещнеш човека на мечтите си.\nВИОЛОНЧЕЛО, ВИОЛОНЧЕЛИСТ – насън показва, че те чака изява във висшето общество, особено ако си виолончелист или ако чуеш тиха и тъжна мелодия, изпълнявана на виолончело.\nВИПУСК, ВИПУСКНИК (виж АБИТУРИЕНТ, КЛАС, СЪСТУДЕНТ, СЪУЧЕНИК). –\nВИР (виж ВОДА) – ако насън гледаш в река, ще вземеш мъдро решение по деликатен проблем. Ако сънуваш, че скачаш или се къпеш в речен вир, през идните дни целият ще бъдеш потопен в проблеми.\nВИРТУАЛНА РЕАЛНОСТ – в съня показва, че трябва да преоцениш интимните и професионалните си контакти и да избягваш лесните решения в работата и личния си живот.\nВИРУС, ВИРУСНА БОЛЕСТ (виж БАКТЕРИИ, БАЦИЛИ, БОЛЕН, БОЛЕСТ, БОЛЕДУВАНЕ) – ако сънуваш, че си болен от вирусна болест, ще минеш през редица рискове и опасности. Компютърен вирус в съня показва, че напразно се тревожиш и се притесняваш за преките си ангажименти или за интимно близки хора – проблемите ще се решат от само себе си.\nВИСЕНЕ, ВИСИШ – ли отвисоко в съня си, значи и най-малката грешка от твоя страна може да ти коства много. Висящи вещи в съня са знак за дебнеща опасност.\nВИСОК – че си, ако сънуваш, значи ще преуспееш в службата или ще се издигнеш в очите на партньора си. Другиго ако видиш висок в съня си, ще помогнеш на близък или приятел да се справи с работата си.\nВИСОКОГОВОРИТЕЛ – ако видиш в съня си и чуеш някой да говори по него, значи трябва да се съсредоточиш върху работата си и да не допускаш да те отклонят от нея. Ако ти говориш по високоговорител, значи волно или неволно ще издадеш някаква тайна.\nВИСОКОМЕРЕН – ако се сънуваш, ще бъдеш изправен пред сложна дилема. Друг ако е високомерен в съня ти, изчакай, преди да вземеш окончателно решение или да дадеш решаващ отговор.\nВИСОЧИНА – ако сънуваш, че си на някаква височина, значи те чакат много успехи, напредък, кариера, усъвършенстване или завършване на образованието.\nВИСУЛКИ – да видиш в съня си, показва, че лесно се лъжеш, вярваш на празни обещания и позволяваш да те подвеждат с евтини трикове.\nВИСШЕ ОБРАЗОВАНИЕ, ВИСШЕ УЧИЛИЩЕ (виж УНИВЕРСИТЕТ) – ако сънуваш, че имаш висше образование или учиш във висше училище, ще се сближиш с непочтени хора, ще имаш лоши другари и съветници.\nВИСШИСТ – че си, ако сънуваш, ще разбереш, че началниците ти те надценяват и очакват повече от тебе в работата.\nВИТАЕНЕ (виж БЛУЖДАЕНЕ) – ако насън витаеш сред облаците или в космоса, предстои ти период, в който ще натрупваш знания и умения, но лишени от материални измерения.\nВИТАМИНИ – в съня показват, че невидими тайни сили работят в твоя полза, и трябва да се възползваш от тях.\nВИТЛО – в съня ти е признак на големи способности и енергия, които таиш в себе си. Ако сънуваш, че витлото е счупено, значи някой или нещо ще ти попречи да се изявиш в целия си блясък и умения.\nВИТРИНА – ако гледаш през нея насън, значи ще бъдеш лишен от сладостите на живота. Ако разглеждаш витрини на магазини в съня си, ще се впуснеш във вихъра на развлеченията. Ако сънуваш, че чупиш витрина, пази се от злополука, нещастия, катастрофа. Ако миеш или аранжираш витрина, приятели ще ти споделят похожденията си.\nВИХРИ, ВИХРУШКА, ВИХЪР – насън съобщават за предстоящи интензивни промени – служебни рокади или динамичен развой на отношенията в семейството.\nВИЦ (виж АНЕКДОТ, ШЕГА) – ако чуеш или разказваш насън, ще станеш обект на подигравки и обиди.\nВИШНА – ако сънуваш, че ядеш вишни, ще се ядосваш. Ако видиш, береш или купуваш зрели вишни, чака те романтична връзка. Ако береш или видиш неузрели вишни, не давай вяра на любовни думи или обещания. Вишнево дърво ако сечеш насън, няма да получиш това, което са ти обещали.\nВКАМЕНЕН, ВКАМЕНЕЛОСТИ – да видиш насън животински или растителни вкаменелости, е знак за изява в областта на естествените науки. Ако себе си сънуваш вкаменен или като вкаменелост, значи ще направиш голямо откритие или рационализация.\nВКИСНАТ – ако насън усетиш миризма на вкиснато или видиш вкиснати храни, ще се разочароваш от приятел или от очакванията си.\nВКОЧАНЯСВАНЕ (виж БЯЛА СМЪРТ, ВДЪРВЕНИ). –\nВКУС, ВКУСВАНЕ, ВКУСЕН – ако сънуваш, че вкусваш от нещо и ти е вкусно, значи ти предстоят дребни житейски радости и удоволствия.\nВЛАГА, ВЛАЖНОСТ – ако насън видиш или усетиш, е сигнал за затруднено общуване с хората около тебе. Ако в съня ти влагата е свързана с особено неприятни чувства или представлява сериозна пречка, значи неспособността ти да осъществиш нормална комуникация може да ти коства съществени загуби и неприятности.\nВЛАГАЛИЩЕ (виж ПОЛОВИ ОРГАНИ). –\nВЛАДЕТЕЛ – ако видиш насън, хората ще ти се подчиняват. Себе си ако сънуваш като владетел, ще зависиш изцяло от нечия чужда воля.\nВЛАДИКА – да видиш в съня си, значи ще бъдеш измъчван и терзан от всевъзможни изкушения или съмнения. Себе си ако сънуваш като владика, скоро ще се покажеш в лоша светлина пред приятелите си или в службата.\nВЛАК (виж ВАГОН) – ако видиш в съня си да се движи, значи делата ти се развиват успешно и скоро ще се радваш на резултатите им. Ако е неподвижен, работата ти в момента е в застой. Ако насън пътуваш във влак, чака те бърз напредък. Ако в съня си изпуснеш влак, значи изпускаш златен шанс или губиш късмета си. Ако пътуваш в първа класа, ще имаш луксозна придобивка, ако обаче пътуваш в първа класа, но нямаш билет, значи мамиш себе си или другите. Ако пътуваш във втора класа, време е да се отърсиш от комплексите си. Ако насън бързаш за влак, ще получиш новини, а ако тичаш със или след влак, значи ще бъдеш изоставен от любим човек или пък съществено ще изоставаш в работата си. Ако насън видиш или участваш във влакова катастрофа, начинанията ти ще претърпят крушение. Ако видиш как влак прегазва човек, значи трябва да споделиш с някого проблемите си или мислите, които те терзаят, защото иначе те ще те смажат.\nВЛАКНА, ВЛАСИНКИ (виж КОНЕЦ, НИШКА) – че докосваш, ако сънуваш, ще пестиш пари. Ако насън видиш влакна или власинки, ще се радваш на домашен уют. Ако ги скубеш или разплиташ, ще се мъчиш да разкриеш някоя тайна.\nВЛАСТ (виж СИЛА) – ако имаш насън, значи ще реализираш някоя своя мечта, но това няма да те радва. Друг ако е овластен в съня ти, ще те плашат отговорностите ти.\nВЛАХ (виж РУМЪНЕЦ) – ако със сигурност знаеш, че човекът, когото си срещнал в съня си, е влах, значи ще се разболееш. Ти ако си влах насън, ще те измамят.\nВЛАЧЕНЕ, ВЛАЧИШ – ли нещо насън, ще ти се наложи да наваксваш в работата си.\nВЛЕДЕНЕН (виж ЗАМРЪЗНАЛ). –\nВЛЕКАЧ – ако видиш насън, близки или приятели ще ти помогнат в труден момент.\nВЛЕЧУГИ – ако видиш в съня си, значи ще се боиш от хората около себе си и няма да смееш да им се довериш.\nВЛИЗАНЕ, ВЛИЗАШ – ли в някаква сграда насън, ще се отдадеш на сексуални фантазии и плътски удоволствия.\nВЛИЯНИЕ, ВЛИЯТЕЛЕН – ако сънуваш, че си под някакво или нечие влияние, значи ще се проявиш като независим и непокорен. Ако сънуваш, че оказваш лошо влияние някому, ще злоупотребиш с доверието му. Ако сънуваш, че си влиятелна личност, успехите в работата няма да компенсират липсата на добри приятели. Ако в съня ти присъства някакъв влиятелен човек, ще се домогваш до благоразположението на вишестоящи.\nВЛОГ (виж БАНКОВА СМЕТКА) – че си откриваш и внасяш пари, ако сънуваш, ще започнеш нов успешен бизнес или старата ти работа ще потръгне. Ако теглиш пари от влога си или го закриваш насън, значи те чака сериозен финансов крах, фалит.\nВЛЪХВИ – да видиш насън, е добър знак: на тебе и на семейството ти предстоят големи радости, ликуване, щастие.\nВЛЮБЕН – че си, ако сънуваш, пази се от интриги или недоразумения, които могат да се превърнат в истински скандал. Ако насън видиш влюбена двойка, семейството ти ще укрепне и ще се сплоти. Ако сънуваш как някой ти казва, че е влюбен в тебе, любимият ти ще те измами или изостави.\nВМЕШАТЕЛСТВО – от всякакъв характер в съня е предупреждение да пазиш интимните си дела и проблеми далеч от хорските очи и уши.\nВМИРИСАН – ако насън видиш или усетиш вмирисана храна, вземи мерки, защото скоро може да обеднееш.\nВНИМАНИЕ, ВНИМАВАШ – ли насън, значи ти предстои още много да учиш и да се образоваш.\nВНОС, ВНАСЯНЕ (виж ИЗНОС, ТЪРГОВИЯ) – на стоки през граница насън е знак, че ще са ти необходими изключително търпение, ловкост и трезв ум, за да постигнеш желания резултат в работата си. Възможно е да претърпиш временни финансови затруднения или да поемеш допълнително отговорности.\nВНОСКА – че правиш на своя сметка, ако сънуваш, значи успех, замогване, придобивки. Ако насън изплащаш вноски, ти предстои да правиш дългосрочни инвестиции, едва след години работата ти ще даде резултати.\nВНУК, ВНУЧКА – че имаш, ако сънуваш, чакай гости отдалеч. Ще се видиш с приятели, които отдавна са ти липсвали. Ако видиш насън чужди внуци, близките ти ще се радват на дълъг живот и добро здраве.\nВОАЛ, ВОАЛЕТКА – ако носиш насън, ще ти се наложи да скриеш някоя истина от близък човек или от интимния партньор. Ако видиш, че друг носи воал, пази се от лицемерни приятели. Себе си ако видиш с булчински воал, чака те несподелена любов. Ако видиш булка с воал, ще чуеш лоши вести за добър приятел. Ако загубиш воала си, може да избегнеш болест. Ако себе си сънуваш с траурен воал, предстои ти голяма радост. Другиго ако видиш в съня си с траурен воал, може да спечелиш или да загубиш голяма сума пари. Ако сънуваш, че захвърляш воала си, значи ще се разделиш с любим човек.\nВОДА – ако гледаш насън, чакат те спокойни дни и сполука в работата и семейството. Ако е бързотечаща, предстои ти път или пък много събития ще “се изтекат” пред очите ти. Ако е бистра, ще имаш успех и печалба в начинанията си. Ако е мътна, готви се за проблеми и спънки в работата, за премеждия и продължителна несигурност. Ако насън носиш вода, пази се от пожар. Ако пиеш вода, ще се озовеш в опасна, рискована ситуация. Ако изливаш вода на пода или на земята, ще загубиш пари или други ценности. Ако я изливаш върху себе си, значи сам ще постигнеш успехите и придобивките си. Ако се къпеш с чиста вода, ще се радваш на добро здраве, а ако е мръсна или мътна, скоро може да се разболееш. Ако газиш в чиста вода, много сълзи ще пролееш, а ако е мръсна или мътна, готви се за изпълнено с грижи и проблеми време. Ако сънуваш студена вода, значи ти предстои голям успех или разбирателство с околните, но ако паднеш или си потопен в нея, значи някой ще наруши душевното ти равновесие, ще те ядоса или ще те извади от релси. Ако сънуваш гореща вода, предстои ти изтощителна вражда със съперник или конкурент. Ако насън те попарят с вряла вода, постарай се да бъдеш по-въздържан и предпазлив в общуването си с околните. Бурна вода в съня е знак за бурни проблеми наяве. Дълбока вода в съня ти издава съществуването на сериозни опасности за тебе.\nВОДАЧ (виж ВОЖД, ГЛАВАТАР, ЛИДЕР) – че си, ако сънуваш, значи ти предстои да вземаш важни решения, с които ще се издигнеш в службата. Ако насън имаш водач, значи прекалено много се влияеш от приятелите си.\nВОДЕНИЦА, ВОДЕНИЧАР – в съня обещават скорошно подобряване на материалното ти състояние. Ако сънуваш себе си като воденичар, значи усилният ти труд ще бъде щедро възнаграден.\nВОДЕНИЧЕН КАМЪК – ако видиш в съня си, ще загубиш близък, приятел или роднина.\nВОДЕНИЧНО КОЛЕЛО – ако видиш насън, значи постепенно, но трайно ще натрупаш състояние, но само ако не говориш много за работата си и не споделяш с околните тайните си.\nВОДНА ЛИЛИЯ – ако видиш разцъфнала водна лилия в съня си, скоро ще присъстваш на погребение. Ако береш водни лилии, ще научиш за някаква семейна трагедия – смърт, разорение, развод, сериозна болест и др.\nВОДНИ ЖИВОТНИ – трябва да бъдеш особено внимателен в общуването с околните, след като си сънувал някое от живеещите във водата животни, иначе ще станеш жертва на емоциите си.\nВОДНИ ПТИЦИ – когато сънуваш, е знак за сериозна опасност от злополука или произшествие.\nВОДНИ СПОРТОВЕ – ако в съня си се занимаваш с някакъв воден спорт, значи ти предстоят многобройни любовни завоевания, сексуални преживявания, победи и успехи на интимния фронт.\nВОДНО КОЛЕЛО – в съня е знак за предстоящи лекомислени постъпки, които носят сериозен риск от загуби и неуспехи. Ако насън се возиш на водно колело, наяве ще си патиш от безразсъдството си в работата, във финансовите дела или в любовта.\nВОДНО КОНЧЕ – ако видиш или хванеш в съня си, предвещава осъществяване на някое твое съкровено желание или тайна надежда.\nВОДОВЪРТЕЖ – да видиш насън, е предвестник на смъртоносно премеждие за тебе. Ако самият сън изключва опасност от попадане във водовъртежа, значи ще станеш жертва на интриги.\nВОДОЕМ (виж ВОДА, ЕЗЕРО, МОРЕ, ОКЕАН, ЯЗОВИР) – ако видиш в съня си, значи си пред прага на нови преживявания, опит, знания или познанства. Ако повърхността на водоема е чиста, гладка и светла, чакат те спокойни и ведри дни, обратно – ако е бурна, тъмна, мътна или мръсна, готви се за проблеми и грижи.\nВОДОЛАЗ – ако видиш в съня си, ти предстоят важни, съдбоносни решения. Ако сънуваш, че ти си водолаз, значи ще се нагърбиш с работа, която не ти е по силите и ще ти коства много.\nВОДОМЕР, ВОДОПРОВОД – насън сигнализират, че с разумни мерки, предварително обмисляне, планиране и разсъдливост ще избегнеш много от надвисналите над тебе опасности.\nВОДОПАД – в съня е знак да се пазиш от рисковани или неразумни постъпки. Колкото по-висок и пълноводен е, толкова по-големи ще са загубите от лекомислието ти. За влюбените, да видят водопад насън, обещава сериозен напредък във връзката им. Ако дете сънува водопад, може да получи неочаквано наследство или друго материално богатство.\nВОДОПРОВОДЧИК – ако видиш насън, ще бъдеш душата на компанията на приятелско събиране или пък ще посредничиш в общуването между твои познати. Ако сънуваш себе си като водопроводчик, значи ще те потърсят за съвет или помощ в кризисна ситуация.\nВОДОРАСЛИ – в съня са знак, че ти предстои да изневериш на принципите и волята си, да правиш много компромиси с желанията и съвестта си, да се поддадеш на провокации или да се намесиш в спекулативни или перверзни дела.\nВОДОСКОК (виж ФОНТАН) – ако видиш насън, чака те радост.\nВОДОСТОЧНИ ТРЪБИ (виж ОЛУК) – в съня са знак, че безпроблемно ще избегнеш или неутрализираш надвисналите опасности.\nВОЕНЕН, ВОЙНИК (виж УНИФОРМА) – че си, ако сънуваш, напразно се тревожиш, защото те чакат радостни и весели дни. Ако насън видиш другиго войник, значи ти предстоят грижи, свързани с близък човек. Ако видиш много войници насън, предстоят неспокойни дни. Ако са на парад, задават се празници.\nВОЖД (виж ВОДАЧ, ГЛАВАТАР, ЛИДЕР) – че си, ако сънуваш, ще станеш жертва на завист и интриги.\nВОЗЕНЕ, ВОЗИШ – ли се насън, е добър знак: чакат те напредък и успехи в работата или в учението.\nВОЙ (виж ПИСЪК, РЕВ) – ако чуваш в съня си, скоро ще те споходят основателни тревоги.\nВОЙВОДА (виж ГЛАВАТАР) – че си, ако сънуваш, значи се доверяваш на съмнителни приятели.\nВОЙНА, ВОЙСКА – насън най-често сигнализират за опасност от пожар. Ако сънуваш, че си на война, късметът ще ти изневери. Ако сънуваш, че се връщаш от война, значи успешно ще преминеш през много премеждия или вълнения.\nВОЛ (виж БИК, КРАВА) – в съня е добър знак за успехи в работата. Ако обаче е мършав и немощен, приготви се за непредвидени разходи. Ако видиш впряг волове, скоро други хора ще работят за тебе, тоест ще се издигнеш в обществото или в работата. Ако галиш вол по муцуната, предстоят ти сексуални подвизи. Ако убиеш вол или гледаш как го колят, значи работата ти ще замре и трябва бързо да вземеш предпазни мерки за себе си и за семейството си.\nВОЛАН (виж КОРМИЛО) – ако видиш или държиш насън, значи ще поемеш управлението на нещата в свои ръце – в службата или у дома. Ако сънуваш, че воланът е счупен, по-добре не се захващай с предлаганата ти работа.\nВОЛАНИ – ако има по дрехата си жена, която носи в съня си, значи ще я ухажват много кавалери. Ако си шие дреха с волани, ще флиртува.\nВОЛЕЙБОЛ – ако гледаш или играеш в съня си, ще се съревноваваш или конкурираш с колегите си. Ако твоят отбор губи в съня ти, значи имаш шансове да изпревариш съперниците си, а ако печели – не бързай да се радваш.\nВОЛЯ – че имаш или доказваш, ако сънуваш, значи ще губиш време в напразни усилия да постигнеш нещо.\nВОНЯ (виж ЗЛОВОНИЕ, СМРАД) – в съня е лош знак: очакват те неприятности, грижи, проблеми и ядове.\nВОПЪЛ – да чуеш насън, е знак, че ще се чувстваш самотен или пренебрегнат. Ако ти надаваш вопъл в съня си, ще молиш приятели за пари на заем.\nВОСЪК – да видиш или да докоснеш в съня, си е добър знак: чакат те печалби, придобиване на земя в наследство. Ако дъвчеш восък насън, ще се радваш на имотите си. Ако лееш восък в съня си, ще имаш притеснения за парите си.\nВОТ (гласуване на доверие или недоверие) – насън показва, че в работата ти много неща зависят от случайно стечение на обстоятелствата и най-малкото сътресение може да ги извади от релси за дълго време.\nВПЕРЕН ПОГЛЕД – в тебе ако видиш насън, ще имаш властен съдружник, неотстъпчив партньор или пък в семейството ще си под чехъл.\nВПРЯГ – коне ако видиш насън, ще ти се присмиват за физиката или незнанието ти. Ако сънуваш кучешки впряг, ще надвиеш неприятелите си едва когато отслабне силата им. Ако е волски впряг, ще впрегнеш други да работят за тебе. Впрегнато магаре в съня е знак, че ще те използват и мамят.\nВРАБЧЕ – в съня е символ на сексуален апетит и многобройни любовни афери. Ако сънуваш, че храниш врабче, ще се радваш на споделена любов. Ако уловиш врабче в съня си, скоро ще се ожениш. Ако кацне близо до тебе, ще се запознаеш с някоя извънредно привлекателна особа. Ако чуеш врабчета да цвърчат и чуруликат, ще разказваш на приятели за сексуалните си подвизи и завоевания. Гнездо на врабчета да видиш в съня си, е знак за голямо щастие.\nВРАГ, ВРАГОВЕ – свои ако видиш насън, предстоят ти трудни преговори и увещания. Ако сънуваш, че говориш с враговете си, внимавай, изневиделица ще ти стоварят съкрушителен удар.\nВРАЖАЛЕЦ (виж ВРАЧКА). –\nВРАЖДА, ВРАЖДЕБЕН – ако сънуваш, че си във вражда, във враждебни отношения с някого, скоро ще се сближиш и сприятелиш с него. Ако насън си враждебно настроен към околните, наяве ще се извиняваш и ще молиш за прошка.\nВРАЗУМЯВАШ (виж СЪВЕТ) – ли някого насън, най-вероятно сам имаш нужда от помощ и добър съвет.\nВРАНА – да видиш в съня си, е знак за дълбока скръб. Ако видиш ято врани насън, знай, че се задава беда. Ако убиеш врана, ще преодолееш опасност. Ако чуваш врана, ще научиш, че някой е починал. Ако насън видиш умряла врана, много ще се радваш наяве.\nВРАТ (виж ШИЯ) – ако сънуваш, че те боли вратът, ще постигнеш някаква лична победа. Ако насън вратът ти е дебел, ще имаш печалба, ако е тънък, чака те загуба. Ако сънуваш, че вратът ти е счупен, е лош знак: може да претърпиш злополука. Ако си миеш врата, значи публично ще се радваш на успехите си.\nВРАТА – ако насън видиш вратата на къщата си, ще имаш сполука. Ако гори с пламъци, някой от семейството ще умре. Ако е заключена и не можеш да влезеш, ще се скараш с някого у дома. Ако е отключена или широко отворена, семейството ти лесно ще спечели пари. Ако сънуваш, че разбиваш врата, за да влезеш, ще имаш сериозни проблеми с роднини или влиятелни личности. Ако насън виждаш вратата да се открехва и пак да се затваря, значи ще те въвлекат в семейна вражда или интрига.\nВРАТАР – че си, ако сънуваш, ще те уговарят да участваш в нечестна сделка. Ако сънуваш, че си футболен вратар, ще поемеш отговорност пред влиятелни хора за постъпките на другите, с които общуваш или работиш.\nВРАТОВРЪЗКА – че си купуваш, подаряват ти или си слагаш, ако сънуваш, ще се радваш на почит и уважение сред околните. Ако в съня си изгубиш или развържеш вратовръзката си, ще загубиш или пропуснеш добра работа. Ако сънуваш, че те стяга вратовръзката, ще се притесняваш от вниманието на обкръжаващите те. Сънят може да е сигнал и за настъпваща болест.\nВРАЧУВАНЕ, ВРАЧКА (виж БАЯЧ, ВЕЩЕР, ВЪЛШЕБНИК, ГАДАТЕЛ, ЗАКЛИНАТЕЛ, МАГЬОСНИК, ПРОРОК, ШАМАН) – ако насън посещаваш, наяве ще се опитваш да мамиш или да хитруваш. Себе си ако сънуваш като врачка, може да станеш жертва на собствените си непочтени планове. Сън за ясновидство, гадаене и пророкуване е свързан с много и разнообразни неблагоприятни обстоятелства в работата и социалното ти положение.\nВРЕДА – ако в съня ти някой се мъчи да ти навреди, ще разбереш, че близък човек те предава.\nВРЕМЕ (виж ЕПОХА, КЛИМАТ или ЧАС) – топло и слънчево време в съня е знак за радост и спокойствие. Ако сънуваш хладно, но сухо време, ще се радваш на здраве. Ако времето в съня ти е твърде студено или прекалено горещо, е неблагоприятен знак: предстоят неприятни емоции. Ако сънуваш мрачно или дъждовно време, ще имаш проблеми и ще тъгуваш.\nВРЕТЕНО (виж ХУРКА) – ако видиш насън, ще се радваш на работата си. Ако го държиш в ръце или ако предеш с него, пази се от злополука с остър предмет.\nВРЪВ, ВРЪВЧИЦА – ако държиш в ръцете си насън, ще търсиш нещо загубено. Ако я връзваш на възел, сериозно ще си търсиш брачен партньор. Ако сънуваш, че я скъсаш или отрежеш, е лош знак: ще се разочароваш в любовта.\nВРЪЗВАШ – ли нещо насън, ще се опитваш да запазиш сегашното положение на нещата. Ако връзваш обувките си, сватбата ти е сигурна. За семейните този сън означава сплотяване и заздравяване на отношенията.\nВРЪСТНИЦИ – свои да сънуваш, е знак, че скоро ще срещнеш отдавна забравени приятели.\nВРЪХ – в съня ти е добра поличба – чакат те щастие, успех, напредък и големи печалби.\nВРЪХНИ ДРЕХИ (виж БАЛТОН, ПАЛТО) – че си купуваш, ако сънуваш, щастието и късметът скоро ще се върнат при тебе. Ако загубиш връхна дреха, значи безвъзвратно ще пропилееш шансовете си за ново начало.\nВРЪЩАНЕ, ВРЪЩАШ – ли се отнякъде насън, значи ще намериш разбиране, съчувствие или подслон. Ако тръгваш за някъде и в последния момент се върнеш, значи ще си купиш нещо, на което много ще се радваш.\nВРЯВА – ако чуваш в съня си, ще те замесят в скандал.\nВРЯЛА – вода или друга течност ако видиш насън, е сигнал за предстояща опасност и многобройни неприятности.\nВСЕЛЕНА – подобен сън е знак, че ти предстои да се усамотиш за известно време и да се отдадеш на почивка или учение.\nВСЛУШВАНЕ, ВСЛУШВАШ – ли се насън, значи ще усвояваш занаят, ще чиракуваш.\nВСТЪПЛЕНИЕ (виж УВОД). –\nВТОРНИК – ако е в съня ти, значи плановете ти няма да успеят, по възможност отложи належащо пътуване или избягвай да сключваш сделки.\nВТРЕНЧЕН ПОГЛЕД (виж ВПЕРЕН ПОГЛЕД). –\nВТУРНЕШ – ли се насън, ще се подлъжеш по красиви обещания или ще храниш напразни илюзии.\nВУЙЧО, ВУЙНА – насън е знак за семейна кавга, за неразбирателство в семейството. Ако сънуваш собствения си вуйчо или вуйна, някой болен в семейството ще оздравее.\nВУЛГАРНИ ДУМИ – ако чуваш или произнасяш насън, ще се срамуваш от постъпките си.\nВУЛКАН – ако сънуваш изригващ вулкан, значи не си предвидил някакъв рисков фактор в работата си и трябва спешно да вземеш мерки. Ако насън видиш вулкан, който изпуска дим, трябва да скъсаш всякакви връзки с отдавнашен неприкрит враг. Ако вулканът в съня ти не е активен, е знак, че не трябва да правиш никакви промени или да вземаш важни решения през идния месец.\nВХОД – ако сънуваш вход на къща, значи ще се грижиш за семейството си, ще осигуряваш препитанието на близките си и ще издържаш домакинството. Ако е вход на църква, ще се грижиш за приятели, ще подпомагаш колегите си или ще окуражаваш хората, с които работиш.\nВЦЕПЕНЕН (виж ВДЪРВЕН), ВЦЕПЕНЕНИЕ – ако насън изпаднеш във вцепенение, значи ще загубиш самоконтрол в решителна ситуация.\nВЪГЛЕНИ – ако видиш насън, предстои ти огромно семейно щастие. Ако сънуваш, че още тлеят, скоро ще се случи някакво радостно събитие в дома ти. Ако пипаш горящи въглени, ще научиш някаква семейна тайна.\nВЪГЛИЩА – ако насън копаеш, товариш, носиш или се отопляваш с тях, значи ще ти отвърнат с неблагодарност за стореното добро.\nВЪДИЦА, ВЪДИЧАР – да видиш насън, е предупреждение, че пропиляваш златни възможности за кариера или за доказване на способностите си.\nВЪЖЕ (виж ВРЪВ, ШНУР) – ако навиваш насън, значи скоро ще завършиш някоя работа, която отдавна си започнал. Ако сънуваш, че усукваш въже, ще научиш причината за някои странни събития около тебе. Ако в съня си се държиш за въже, значи ще спекулират с наивността или добродушието ти. Ако сънуваш, че друг се държи за въже, значи ще търсиш протекцията на влиятелни приятели. Ако сънуваш, че си вързан с въже, ще се обвържеш с постоянен интимен партньор или пък ще си зависим от властен човек.\nВЪЖЕИГРАЧ (виж АКРОБАТ) – ако видиш насън, значи те чакат много рискове и перипетии в работата ти. Ако сънуваш себе си като въжеиграч, ще балансираш между трудни и несговорчиви партньори.\nВЪЗБУДА, ВЪЗБУДЕН – насън показват, че ще се изправиш лице в лице с истината, но тя никак няма да ти хареса.\nВЪЗВИШЕНИЕ – ако предстои по пътя ти насън, чакат те трудности, с мъка ще постигнеш успеха си.\nВЪЗДИШКА – в съня ти е знак за предстояща радост. Колкото по-дълбока е въздишката, толкова по-голямо ще е щастието ти.\nВЪЗДУХ – ако сънуваш чист и свеж, предстоят ти успехи. Ако въздухът е задимен, тъмен или замърсен по някакъв начин, е знак, че трябва да отложиш с няколко дни вземането на важни решения, сериозните начинания и всички по-значими дела.\nВЪЗДУШЕН – всички сънища, свързани с придвижване по въздуха и издигане във въздуха, предвещават многобройни успехи и леко, безпроблемно решаване на всякакви трудности.\nВЪЗДУШНА ПУШКА – ако имаш в съня си или стреляш с нея, ще имаш неприятности и проблеми.\nВЪЗДЪРЖАНЕ, ВЪЗДЪРЖАТЕЛ – че си, ако сънуваш, ще се отдадеш на развлечения, разгул и прахосничество.\nВЪЗЕЛ – ако връзваш насън, значи ще се окажеш в конфузна ситуация. Ако разплиташ възел, ще се измъкнеш непокътнат от опасно положение. Ако разрязваш възел с нож, ще имаш верен и добър приятел.\nВЪЗКРЕСЕНИЕ – ако сънуваш възкръснал, чака те голям успех, бърз напредък в работата. Ако себе си сънуваш, че възкръсваш, значи ще имаш нова и успешна работа и въобще започва нов етап в живота ти.\nВЪЗЛЮБЕН, ВЪЗЛЮБЕНА (виж ЛЮБИМ, ЛЮБОВНИК). –\nВЪЗМЕЗДИЕ – ако търсиш насън, наяве ще чуеш думи на признателност или благодарност.\nВЪЗНАГРАЖДЕНИЕ – че получаваш, ако сънуваш, ще чуеш укори или несправедливи думи. Ако насън те лишат от полагаемото ти се възнаграждение, чака те печалба или пък някой ще се застъпи за тебе.\nВЪЗПАЛЕНИЕ – насън предсказва изостряне на отношенията между любовници, скарване между приятели, изтървани нерви и обидни думи между колеги.\nВЪЗПИТАВАНЕ, ВЪЗПИТАНИЕ, ВЪЗПИТАТЕЛ – ако сънуваш, че те възпитават или ти възпитаваш някого, значи ще се поддадеш на изкушението да кривнеш от правия път.\nВЪЗРАСТ, ВЪЗРАСТЕН (виж СТАР) – че си, ако сънуваш, ще постъпиш мъдро и справедливо в деликатна ситуация.\nВЪЗХИТЕН – че си, ако сънуваш, значи ще очароваш представител на другия пол. Ако друг е възхитен в съня ти, ще се оставиш да те замаят с красиви думи и обещания.\nВЪЛК – ако видиш в съня си, ще откриеш, че имаш сериозен враг или съперник. Ако те нападне в съня ти, наяве противник ще се опита да те уязви. Ако успееш да се опазиш, значи ще се опазиш от нападките на зложелател. Ако те ухапе и пусне кръв, ще понесеш сериозни загуби. Ако успееш да го убиеш, ще се отървеш от неприятел. Ако ядеш от месото му, значи победата ти е окончателна. Ако насън чуеш вълци да вият, ще понесеш много обиди и подигравки. Ако видиш вълчица с вълчета, значи срещу тебе се крои заговор.\nВЪЛНА (виж ТЪКАНИ) – ако видиш, пипаш, предеш, продаваш или купуваш в съня си, значи имотите и богатствата ти ще се умножат. Ако вълната е от черна овца, на плещите ти ще легнат много отговорности.\nВЪЛНИ, ВЪЛНЕНИЕ – в съня издават несигурност и проблеми, свързани с пътуване. Ако вълните са големи и пенещи се, ще трябва да поемеш голяма отговорност и да се защитаваш. Ако вълни преобърнат плавателен съд, в който си и ти, ще те измамят приятелите ти. Ако си на брега и вълните се разбиват току до краката ти, значи проблемите и тревогите няма да те засегнат пряко.\nВЪЛШЕБНИК (виж МАГИЯ, МАГЬОСНИК) – че си, ако сънуваш, ще направиш пробив, успешен удар в работата си. Друг ако е магьосник в съня ти, очаквай благоприятни промени или среща със стар приятел.\nВЪНШНОСТ (виж ВИД) – променената външност на някой от участниците в съня или различният облик на добре познато място се свързват с очакване за новина или изненада.\nВЪОРЪЖЕН (виж ОРЪЖИЕ) – че си, ако сънуваш, ще имаш защитник. Друг ако е въоръжен в съня ти, приятел ще те моли за застъпничество.\nВЪПРОС – ако насън трябва да отговаряш на въпроси, а не можеш, ще се притесняваш и безпокоиш за себе си или за близък роднина. Ако успееш да отговориш, ще ти провърви, ще успееш. Ако ти задаваш въпроси в съня си, ще получиш добри новини.\nВЪРБА, ВЪРБОВИ КЛОНКИ – в съня предвещават, че ще се радваш на почит и уважение от околните. Ако насън отсечеш върба, сам ще накърниш доброто си име, сам ще се очерниш в очите на хората. Ако насън седиш под върба, ще станеш душевен изповедник на жена.\nВЪРВЕНЕ, ВЪРВИШ – ли в съня си, значи ще имаш много успехи, ще се радваш на заслужени печалби. Ако вървенето е леко и приятно, ще ти помагат приятели. Ако е тежко и трудно, чака те много работа. Ако вървиш по вода, ще имаш нечувана слава и популярност. Ако вървиш през кал, ще направиш много грешки. Ако вървиш бързо, успехите ти ще са бързи и краткотрайни. Ако вървиш бавно, ще закъсняваш и изоставаш от конкурентите си.\nВЪРВОЛИЦА – ако видиш насън, значи много хора ще се домогват до тебе и ще се опитват да спечелят на твой гръб.\nВЪРЗАН – че си, ако сънуваш, значи ще зависиш от чужда воля. Ако видиш другиго вързан, ще имаш постоянен партньор в работата или любовта.\nВЪРЗОП – че имаш, пренасяш или получаваш, ако сънуваш, означава работата, с която си се захванал, отговаря на способностите ти и ти е по сърце. Колкото по-големи са вързопите, толкова по-голямо е удовлетворението от службата ти. Ако насън загубиш вързоп, значи ще изгубиш интереса и желанието си за работа.\nВЪРКОЛАК – в съня е знак за голямо душевно, психическо безпокойство, за неувереност и липса на самообладание.\nВЪРТЕЛЕЖКА – ако гледаш насън, ще имаш много приятели. Ако се возиш на нея, пази се да не те подведат.\nВЪРШИТБА – насън е обещание за повишение или признание в службата.\nВЪСТАНИЕ, ВЪСТАНИК (виж БУНТ, БУНТОВНИК) – ако видиш насън, значи инатът и непокорството ти може да се отразят зле на професионалната реализация. Ако себе си сънуваш като въстаник, ще участваш в безсмислени спорове и препирни.\nВЪШКИ – че имаш, ако сънуваш, ще спечелиш пари. Ако видиш въшки, ще имаш голям късмет. Ако те лазят или ако се чешеш, ще имаш неприятности, свързани с пари.\nВЯРА – ако сънуваш, че нямаш вяра на някого или за нещо, значи ще се съмняваш в себе си.\nВЯРНОСТ – насън е добър знак: в семейството ще царят любов и разбирателство. Ако сънуваш, че ти си верен, тайно ще ревнуваш.\nВЯТЪР – ако те духа насън, ще получиш вести. Ако вървиш по вятъра, ще се влюбиш. Ако в съня ти подухва тих вятър, ще се радваш на споделена любов. Ако е силен и бурен, някой ще се опитва да наруши семейната идилия. Ако чуваш вой на вятър, значи ще те заплашват. Ако вървиш срещу вятъра, ще вървиш срещу интересите си. Ако насън си в лодка с издути от вятъра платна, ще имаш бърз напредък и лесни успехи. Ако чуваш вятър да свири в комина на къщата ти, ще се радваш на добри приятели.\nВЯТЪРНА МЕЛНИЦА – да видиш насън, е предупреждение, че ще те измамят близки хора, на които разчиташ и се предоверяваш.


Ким Хьон Джунг с нов имидж на лошо момче – Далекоглед – посока Източна Азия\n04.01.2014 04.01.2014 Alex\t0 коментара драма, екшън, ким хьон джунг, Корея, ретро\nСлед края на „Pretty Boy“, се очаква завръщането на друго красиво момче – Ким Хьон Джунг с екшън драмата „Age of Feeling“. С тази нова роля актьорът явно е решил да промени изгладения си имидж с по-суров и по-мъжествен, защото хубавото му лице ще бъде доста изцапано с белези и кръв.\nПървият трейлър обещава лъскави костюми, изпипани декори и юмручни схватки, а промоционалните постери са изключително стилни с ретро-нотките в тях.\nСериалът в 24 епизода ще ни покаже живота в Шанхай през 30-те години на миналия век. Ким Хьон Джунг ще се въплъти в умел уличен боец, чиято първа любов се превръща в негов най-голям враг. Тази роля ще поеме младата актриса Им Су Хянг. Другата жена покрай главния герой е неговата близка приятелка от детинство (Чин Се Йон), която тайно е влюбена в него.\nРежисьор на продукцията е Ким Джунг Гю („Call of the Country“, „The Man Who Can’t Get Married“), а сценарият е по едноименния комикс на Панг Хак Ки.\nСериалът стартира след две седмици, на мястото на „Pretty Boy“.\n← Да се пробва – No 16 от 100: Сенган\nТехангно – университетската улица на Сеул →\nСменят основен актьор в „The Moon Embracing the Sun“\n06.12.2011 06.12.2011 Alex 0


Уест Хем разкарва Чичарито срещу символична цена - Футбол свят - Трансфери - Gong.bg\nПътищата на Уест Хем и нападателя Хавиер Ернандес ще се разделят това лято. Според английските медии мексиканецът ще бъде продаден на първия клуб, който извади 10 милиона паунда за подписа на острието.\n30-годишният футболист прибира една от най-високите заплати при „чуковете” – 140 хиляди паунда седмично – докато фактическият му принос на терена не е кой знае колко значим. През настоящата кампания той записа 28 мача на всички фронтове, в които записа 8 гола и 3 асистенци. В болшинството от случаите бившият играч на Манчестър Юнайтед влизаше от пейката.\nЧичарито не е доволен от статута си на резерва и ще потърси нов тим, в който да играе далеч по-редовно. Също така мексиканецът е очаквал Уест Хем да преследва много по-високи цели в първенството.\nДоговорът на Ернандес с клуба навлиза в последната си година, така че сега би бил точният момент Уест Хем да продава. Лондончани закупиха нападателя за 16 милиона паунда от Байер Леверкузен през юли 2017 година.\nЧичарито: Искам да съм постоянно на терена\nХавиер Ернандес Уест Хем


Нова шофьорска главоблъсканица - България | Факти.БГ\n14 Юни, 2018 17:38 2 986 103\n1 17:40 14.06.18\nПърви минава 3-ти номер, след това 2-ри, и последен 1-ви.\nКоментиран от #4, #7, #62\nЕ как кой е с предимство,този който се движи по главния път и не завива,това някакъв майтап ли е.Какъв дясностоящ на т-образно.Нямам думи\nКоментиран от #9, #10, #23, #92\n3 17:42 14.06.18\n4 17:43 14.06.18\nДа маа не,я намерете някое подобно кръстовище и се загледайте\n6 17:45 14.06.18\n7 17:45 14.06.18\n8 17:45 14.06.18\n3-2-1 Правилото за дясностоящия си важи. Откъде накъде решихте, че номер 1 се движи по главния път?\nЖалко че се пишете щофьори\nПриятелю, къде видя главен път ??\n10 17:47 14.06.18\nИ как определи кое е главния път бе палячо? като няма никакви знаци кое ти показа кой е главния път? Е заради такива като теб стават катастрофите, разбира се че в случая важи правилото за дясно-стоящия при нерегулирано кръстовище. Едиствения верен отговор го е дал коментар № 1\n11 17:48 14.06.18\nДо коментар #8 от "KAT":\nЕпа те карат направо и според тях са на главен път.Всеки ден минавам през едно такова кръстовище и винаги спирам въпреки,че съм с предимство.\n12 17:49 14.06.18\nДо коментар #7 от "WARRIOR":\nПззи Боже от такива като теб! нищо не знаеш и вземи изкарай курсове.\n13 17:49 14.06.18\nВ отиди на едно такова кръстовище и спри да пишеш глупости,че си смешен\n14 17:49 14.06.18\n15 17:51 14.06.18\nДа си запалиш книжката в едно с тези дето са ти дали плюсове! За справка виж пост номер 8.\n16 17:52 14.06.18\nПърви ще мине турският тир, независимо 1 ли е, 2 или 3. Инак сте смачкан на лютеница, а той ще е вече в Сърбия.\n17 17:54 14.06.18\nНерегулирано кръстовище без знаци за път с предимство и пресичане на път с предимство ПРАВИЛО НА ДЯСНОСТОЯЩИЯ 2-1-3\n18 17:54 14.06.18\nРаздел XI. Преминаване през кръстовище Чл. 48. На кръстовище на РАВНОЗНАЧНИ пътища водачът на пътно превозно средство е длъжен да пропусне пътните превозни средства, които се намират или приближават от дясната му страна, а водачът на нерелсово пътно превозно средство е длъжен да пропусне релсовите пътни превозни средства независимо от местоположението и посоката им на движение. Толкова по въпроса. Щом не е казано кое е главен път се прилга единствено и само правилото за дясностоящия.\n19 17:54 14.06.18\nЯ ми цитирай от къде го прочете това твоето?\n20 17:55 14.06.18\n21 17:58 14.06.18\n22 17:58 14.06.18\nПредлагам въвеждането на нов пътен знак: Внимание, осигури предимство на турчина с тира!\n23 17:59 14.06.18\nБастун,изхвърляй си книжката. А инструктора ти требва да се уволни веднага.\n24 18:04 14.06.18\nДо коментар #16 от "Кадир Рамазанов":\nНе, ще мине Т 72/ зелен на цвят))) Тира ще почака, понеже другия е Рунънскки шИфиор\n25 18:04 14.06.18\n3-2-1 ТВА Е МАЙНА, КВО СЕ ПРАЙТЕ НА ЛУДИ!И АРЕ, ЧЕ ПОЧНА СВЕТОВНОТО ВЕ...\n26 18:04 14.06.18\nЕй, изтепате се, бре. Дотук 5 птп-та, 3 убити 5 ранени!\n27 18:05 14.06.18\nАко следваме правилника да 3-2-1.Обаче какво се получава реално.1 си кара направо засилил се е и има самоувереността ,че е по път с предимство.Гледам, че това се потвърждава и от коментарите.Ако посмее 3 да завие преди да мине 1 рискува много. Междудругото малко по на запад от Калотина има стоп линии на такива кръстовища и не е нужно да гадаеш.\n28 18:05 14.06.18\nАйде друг умник, и на номер 2 кой му е насрещно движещия се и кой трябва да пропусне? При правилото на дясностоящия няма насрещно движещ се, няма движещ се направо, наляво надясно и други такива глупости. Има само дясно стоящ, КАПИШ? ПНИМАЕШ? ФЕРЩЕН?\n29 18:08 14.06.18\nОще двама смазаа ламарините! Удри народе, такова щръстовище може да има само в Тикволандия!\n30 18:12 14.06.18\n100% подкрепям "КАТ" и "Милиционера"!!! Всеки друг, с неговата си "теория" е Втрещяващ Тъпанар и заплаха за живота на невинни!!!\n31 18:20 14.06.18\nНямам такава като теб.\n32 18:20 14.06.18\nПрочети 21 коментар прост милиционер и тогава си прегледай пак законите!\n33 18:24 14.06.18\nМалееее колко ограничен народ...дано по-скоро се затрие...1,3,2 е единствения и правилен ред\n34 18:28 14.06.18\nДо коментар #32 от "kick":\nПрост милиционер си ти. Какво да му чета на коментар 21? Това е някаква измишльотина в главата на някой тъпанар. Няма такъв текст в ЗДП. Аз съм ти цитирал единственият член, който третира въпроса с пресичането на кръстовище от равнозначни пътища. Ако не вярваш - намери си закона в нета и потърси в него думата "равнозначни". Надявам се, че макар и да си тъп и убиец по пътищата, поне с Гугъл можеш да работиш.\n35 18:40 14.06.18\nАз ще Ви кажа кое е правилното,тия от пътното да слагат знаци за да се избегнат тежки инциденти заради незнаещи кратуни,защото очевидно всеки си интерпретира както си иска\n36 18:41 14.06.18\nМислете малко бе момичета, ако 2 го няма, кой от 1 и 3 ще мине първи, а, 1 нали така! Обаче, имаме 2, който е десен на 1, но пък трябва да пусне 3, че му е отдясно! И за това НАПРАВО движещият се ползва прякото си предимството пред 3 и минава първи!\n37 18:44 14.06.18\nОказа се че никкой не е наясно. Включитело и цитиращите закона\n38 18:50 14.06.18\nИ според ме е 1, 3, 2. Защото, ако изключим кола номер 2, то между 1 и 3, 1 е с предимство. и след това 3 е дясностоящ на 2 и минава с предимство пред 2.\n39 18:50 14.06.18\nВоала, ето верният отговор! Този тип кръстовища оставени без знаци са от татово време с цел икономия на жилезуто. Ама тогава шофьорите бяха повечето професионисти или комунисти, а днес купуват книжката и гаааз до ламарината. Приветствам статията и очаквам ежедневно продължение със снимки от реални пътни участъци дето действа принципа- или шъ мина, шли нема да мина.\n40 18:50 14.06.18\n1-2-3 !!!! Зелената минава синята чака жълтата и тогава завива!!!\n41 18:51 14.06.18\nАбе да снимам ли от учебника да се види че е 3-2-1?\n42 18:52 14.06.18\nИ все пак един е дал правилен отговор, макар , че не се е обосновал правилно. Ха познайте кой и защо.само ще ви кажа , че сте му дали най- много минуси.\n43 18:54 14.06.18\nСнимай , снимай.....\n44 19:01 14.06.18\nИ обясни кой е дясно стоящ на Т - образно кръстовище с три коли и кой на Х- образно с четери коли.\n45 19:03 14.06.18\n1 кара направо, другите двама завиват... 2 завива на пътя, по който се движат ВЕЧЕ другите две коли. 2 е последен\n46 19:03 14.06.18\nЩе ви кажа, аз как ще карам при подобно кръстовище- 1. Карам с крак на спирачката и ръка на бухалката, щото може да потребе. 2. Спирам и ги изчаквам щото някой ром може да е задигнал знака, барабар с колеца. 3. Изчаквам 1 и с мръсна газ взимам завоя, та 2 да не дойде на друг акъл, щото ако чакам от гражданската отговорност да си поправя колата, бая ще ходя пеша.\n47 19:04 14.06.18\nИ не забравяйте светлинните сигнали ей...\n48 19:15 14.06.18\nНЕ СЕ ВИЖДАТ МИГАЧИ ОТ НИТО ЕДИН АВТОМОБИЛ...ТАКА, ЧЕ...КУАТРО Е ПРАВ 1-3-2\n49 19:19 14.06.18\nИ пожелавам на минусарите тук да не ги види Милиционер или Кат , че върви им обяснявай правилник...\n50 19:21 14.06.18\nЗа какво предимство на "дясностоящия" става дума тук,след като ВСЕКИ Е ДЯСНОСТОЯЩ НА ОСТАНАЛИТЕ?Аз ако изпадна в такава ситуация,директно обръщам и отивам да мина от друго място.\n51 19:22 14.06.18\nЕ те на картинката са обозначени със стрелките.\n52 19:37 14.06.18\nА някой да е чел в правилника че пише за свързващ път,номер 2 идва от свързващ път и е без предимство според мен\n53 20:01 14.06.18\n54 20:05 14.06.18\nЗащо си мислите че в КАТ знаят отговора?\n55 20:10 14.06.18\nОтначало се учудих каква главоблъсканица може да е това , но се оказа че за много от коментиращите е. Дори и неяснота за тези които трябва за следят за спазването на правилника\n56 20:16 14.06.18\nЩеше да е главоблъсканица, ако нерегулираното кръстовище беше не Т, не У.,а Y и тримата участника в движението завиваха наляво.\n57 20:21 14.06.18\n58 20:23 14.06.18\nТози които е с черен ДЖИБ, естествено!\n59 20:31 14.06.18\nПак да повторя - съгласно Закона е 3-2-1. Но съгласно неписаните правила по българските пътища, първа ще мине маршрутката :)\n60 21:08 14.06.18\nДо коментар #57 от "Шофьор":\nА как ще мине номер З без да отнеме предимството на номер едно който се движи направо.Челен удар гаранция. Няма правилен ход.Ако спазват правилника ще се вмиришат да чакат В случая по нахалния или съобразителен ще разреши ситуацията\n61 21:18 14.06.18\nНа село го имаме. 1-3-2.от опит и всички го спазват. каракуди такива\n62 21:24 14.06.18\n1, 3 2...\n63 21:30 14.06.18\nЕто как изглежда.... 1и 3 са на главен път, а 2 на второстепенен. 1е на път с предимство на неурегулирано кръстовище, а 3е със завой наляво и 1има предимство, че се движи в права посока. Минава 1, после 3завива наляво, а 2 изчаква и накрая завива наляво, като излиза на главен път, от второстепенен път.\n64 21:42 14.06.18\n65 21:50 14.06.18\nЕ по какво разбра кой път е главния Боб ли хвърля или звездите ти го говорят\n66 21:51 14.06.18\nТакава ситуация на практика не е възможна\n67 21:57 14.06.18\nПосле що мрем по улиците! И хората ви казват 3 2 1 ама вие пак на терсене!\n68 22:10 14.06.18\nТрагедия...как вземате книжки бе? ....какво правило на дясно стощия и главен път?....1ви номер трябва да пусне 2ри номер, 2ри трябва да пусне 3ти, но 3ти прави ляв и трябва да пропусне насрещнодвижещият се автомобил?!?!?! На 90% от коментаторите трябва да им се отнеме книжката.....трагедия!!!\n69 22:16 14.06.18\nУжассс . Ужас не , ами ужас\n70 22:24 14.06.18\n71 22:24 14.06.18\nПределно ми е ясно че това е верния вариант и ТОЧНО В ТАКАВА СИТУАЦИЯ КАТАСТРОФИРАХ доста сериозно преди време.Само че участниците бяхме 2-ма:аз-ном 2 и другия-ном 1.Тръгвам да си правя левия завой без да му мисля ЗАЩОТО БЕШЕ 04 ЧАСА СЪБОТА СРЕЩУ НЕДЕЛЯ и нямаше "джан-джун" в съответния краен квартал.И изведнъж...някакъв тръгнал за някъде!Направо му вкарах дясната врата до където трябва,добре че на жена му/беше до него/ й нямаше нищо съществено.След мъртва и тягостна тишина около 10 сек, излизаме и двамата,но той с изваден пистолет/оказа се пожарникар/...Придумах го да се успокои,че ламарини се оправят и отидохме в КАТ където дежурната в момента ДАМА ме познаваше,написа протоколите,но БЕЗ ГЛОБА ЗА МЕН.Казах му да ми зв. на другия ден за да го заведа при застрахователите.Напълнихме му паничката до такава степен,че като след 15 дена си получи парите ми се обади да ме черпи.Отказах,но последните му думи бяха "А мога ли да разчитам пак да ме блъснеш?!"Та така-всяко нещо е добро,когато свършва добре:)\n72 22:34 14.06.18\nЕто ви да си научите урока и да спасите човешки живот Раздел II НЕРЕГУЛИРАНИ КРЪСТОВИЩА Чл. 81. Нерегулирано е кръстовището, което е образувано от пресичането на равнозначни пътища, както и кръстовището само със светофар, който е изключен, повреден или е с включена жълта мигаща светлина. Чл. 82. (1) На нерегулирано кръстовище предимство има пътното превозно средство, което се намира или приближава кръстовището от дясната страна на другите превозни средства, независимо от посоката на движението им. (2) Правилото от предходната алинея важи и за кръстовище с кръгово движение, означено със знак N: 78, както и за Т-образно кръстовище. (3) Трамваите имат предимство пред останалите участници в движението независимо от местоположението (дясно или ляво) или от посоката на движението им. Водачите на трамвате се ръководят помежду си от правилото за предимство на десния. Чл. 83. (1) При насрещно движение пътните превозни средства, които се движат направо или завиват надясно, имат предимство пред нерелсовите превозни средства, които завиват наляво. (2) От правилото на предходната алинея са длъжни да се ръководят помежду си и водачите на трамваи. Чл. 84. Пътно превозно средство, което се движи по път с настилка, има предимство пред превозно средство, което се движи по път без настилка (земен път).\n73 22:42 14.06.18\nТи хубаво ги публикуваш ама тука хората ги четат и не ги тълкуват. И не го проумяват\n74 22:47 14.06.18\nИ пак ще им задам въпроса. Кой е дясностоящ на Т, У и Y кръстовище при три автомобила и кой е дясностоящ на + кръстовище при четири автомобила\n75 23:02 14.06.18\nДо коментар #72 от "no name no face no number":\nЕй, мен, помниш ли нявремето как зябраняваха пътеките, като ги преместваха на друго място и слагаха плочки, но хората си джапаха в тинята и не минаваха по плочките? Искам да кажа, разбираш ли, че този закон здпп и неговият правилник са написани на мандарин, затова са и катастрофите, щото хората го учат наизус, после го забравят и бум чакара чукара! При това положение пътни знаци и маркировката задължително навсякъде! Камери на всеки ъгъл и още нещо. И катаджии и водачи на внезапни проверки с листовки. Не отговориш правилно- дай фуражката, дай книжката и чаооо! Хванат ли те с дрога или алкохол, конфискация на колата. Хванат ли те с крадена кола- 10 години затвор. Откриеш ли кръстовище като горното, съдиш общината.\n76 23:30 14.06.18\nТакива кръстовища в малките градове има а в селата бол\n77 00:04 15.06.18\nНова главоблъсканица побърква шофьорите в социалните мрежи. Това е толкова главоблъсканица колкото са и шофьори повечето.Прочетете си правилника и сами ще разберете кой кога ще мине.Единствения верен отговор е 3,2,1.Другото е некадърност,незнаене на закона и прочие.Личи си как повечето са взели книжка.Плашим се какви индивиди сядат зад волана.\n78 00:17 15.06.18\nа какво ще кажете за маркировката на пътя? къде прекъснатата линия е цяла и къде не?\n79 00:59 15.06.18\n80 01:02 15.06.18\n81 04:17 15.06.18\nРазбира се си прав най добре е да има ред и регулация на движението\n82 05:13 15.06.18\nОт прочетените коментари става ясно, че трябва да има опреснителни шофьорски курсове през пет години. Задължително с изпит и отнемане на свидетелства. И в училище има знаещи и незнаещи, но от тях не зависи живота на други хора. Всеки водач управлява мощна машина /та ако ще да е и 60 к.с./ и само неговите умения и психика, могат да я превърнат в оръжие или средство за придвижване.\n83 07:57 15.06.18\nДо коментар #82 от "като гост":\nтака е ...така че 1-3-2 е правилната подредба всички други да си хвърлят книжките!\n84 08:49 15.06.18\nНикой, всички са с предимство един спрямо друг щом няма знаци, затова един от тях се отказва от предимството си спрямо ляво стоящият и минава последен. Това съм го запомнил от преди десетилетия когато в ГФР изкарах курсовете за книжка.\n85 08:53 15.06.18\nУточнявам, никой защото всички са дясностоящи един спрямо друг.\n86 09:41 15.06.18\n1-3-2 е. Няма дясностоящи и др. глупости. Единият е направо и минава първи. После вее мислим за дясностоящите и т.н.\n87 10:01 15.06.18\nКакто колегата посова по-горе: Чл. 83. (1) При насрещно движение пътните превозни средства, които се движат направо или завиват надясно, имат предимство пред нерелсовите превозни средства, които завиват наляво.\n88 10:04 15.06.18\n3-2-1-( но може и БУМ, ако не се разберат с ръкомахания). Подобен е казусът на нерегулирано кръстовище (+) едновременно да влязат 4 автомобила, всеки е дясностоящ на някого. В такива случаи си проличава кой има интелект и култура на пътя.\n89 10:19 15.06.18\n90 10:28 15.06.18\nПърви с предимство е движещият се на право, тези които завиват са по правилото на дясно стоящия, който е с предимство. Значи 1 - 3 - 2 Боже пази българските шофьори. Това кръстовище го има след моста в Максуда - Варна. Никъде не се казва кой път е главен, толкова ли изпростяхме бе хора, затова мрем по пътя\n91 10:33 15.06.18\nШосе което свършва в правата си посока при друго шосе, се смята за второстепенно......ако това ви гложди. 1-3-2 както описа "Варненски"\n92 11:17 15.06.18\nТи как определи кой е главен път хаха 3.2.1 правото на дясно стоящите при равнозначна пътища колега прочети правилника че от такива като теб стават белите\n93 12:48 15.06.18\nРаздел II НЕРЕГУЛИРАНИ КРЪСТОВИЩА Чл. 81. Нерегулирано е кръстовището, което е образувано от пресичането на равнозначни пътща, както и кръстовището само със светофар, който е изключен, повреден или е с включена жълта мигаща светлина. Чл. 82. (1) На нерегулирано кръстовище предимство има пътното превозно средство, което се намира или приближава кръстовището от дясната страна на другите превозни средства, независимо от посоката на движението им. (2) Правилото от предходната алинея важи и за кръстовище с кръгово движение, означено със знак N: 78, както и за Т-образно кръстовище. (3) Трамваите имат предимство пред останалите участници в движението независимо от местоположението (дясно или ляво) или от посоката на движението им. Водачите на трамвате се ръководят по между си от правилото за предимство на десния. Чл. 83. (1) При насрещно движение пътните превозни средства, които се движат направо или завиват надясно, имат предимство пред нерелсовите превозни средства, които завиват наляво. (2) От правилото на предходната алинея са длъжни да се ръководят помежду си и водачите на трамваи. Чл. 84. Пътно превозно средство, което се движи по път с настилка, има предимство пред превозно средство, което се движи по път без настилка (земен път).\n94 17:27 15.06.18\n95 19:29 15.06.18\nДо коментар #91 от "656":\nИ ти и Варненски отивайте и си оставете книжките там откъдето сте ги взели.Едва ли някога си решавал листовки или си чел правилника.Сега ако кажете,че сте активни "шофьори".\n96 19:33 15.06.18\nДо коментар #87 от "дигу":\nНа нерегулирано кръстовище предимство има пътното превозно средство, което се намира или приближава кръстовището от дясната страна на другите превозни средства, НЕЗАВИСИМО от посоката на движението им. Не чети избирателно.\n97 00:48 16.06.18\n98 10:26 16.06.18\n99 16:03 16.06.18\nИ в крайна сметка? Няма ли да получим верен отговор? До тук ясно че всеки кара както намери за добре. И се потвърждава правилото , което са ми казали по време на курса " Ако искаш да си нямаш проблеми ,не разчитай на това ,че си с предимство " Тъпо ама факт!!!\n100 18:12 16.06.18\nТова трябва да е междуселски път и отклонение за лозята. Там знаци не са необходими, защото няма как три коли да бъдат по едно и също време на това Т кръстовище ! Ако пък се появат, те сигурно се "познават" ! Не го мислете ! Има по важни неща за които трябва да се мисли !!!\n101 02:32 17.06.18\nДо коментар #9 от "Жалко че се пишете щофьори":\nНе бееее, на него му "изглежда по-главен", значи ... по-главен е!!! Ей от такива стават белите. Няма светофар, няма знаци, няма маркировка, следователно важи правилото за дясностоящия, колкото и на някои да им е странно ('щото са си купили книжките вместо да са учили правилника)\n102 02:38 17.06.18\n"...се смята..."От кой се смята, мъжки? Има си закон, който регламентира движението, точно за да не става така, че всеки да си смята и така поради субективната преценка на участниците да се случват ПТП-та.\n103 16:12 17.06.18\nСпоред мен,първи минава №1,защото не си сменя посоката,движи се направо,след това минава №3 по правилото на десния и накрая №2.\nНадпартийна и експертна фигура да замени на вицепремиерския пост Валери Симеонов, предложи НФСБ на премиера Бойко Борисов, пише близкият до партията ...\nПрез целия ден ще продължи операцията по изтегляне на дерайлиралия снощи пътнически влак от Петрич за София в района на Кресненското дефиле. 8 души ...\nПътна полиция с апел към водачите\nПри зимна обстановка се увеличават рисковете за пътни инциденти с пешеходци, деца, възрастни хора, велосипедисти. Затова ръководството на отдел ...\nУправителят на етажната собственост и търговците в София могат да се сдобият с акт до 500 лв. за непочистен сняг пред блока или дадения обект. Преди ...\nКраят на есента е винено и деликатесно време. Остават няколко дни до DiVino.Taste 2018 – най-значимият форум на българското вино. На 23, 24 и ...\nЗапочват преговорите между Здравната каса и Лекарския съюз по Националния рамков договор за 2019 година, съобщават от съсловната организация. Цените ...\nОсемдесет и пет годишна жена е загинала при пожар в дома й в тутраканското село Калугерене, съобщиха от Областната дирекция на МВР в ...


Коя е русата красавица в ложата на Григор Димитров? | Тенис | Новини от България и Света | OFFNews.bg\nOFFNews Последна промяна на 25 януари 2017 в 20:01 7261 2\nРусо изкушение привлича често камерите в ложата на Григор Димитров? Коя е красавицата, заемаща видно място сред неговите треньори и най-близки? Нейното име е Нина Венерстрьом и е тенис мениджърка и директор на АТП турнира в Стокхолм.\nЛепа Брена: Харесвам Григор Димитров, идвам на мача му в София\nГатанка от Би Би Си Спорт за Григор Димитров\nВедната след днешната победа на Гришо над Давид Гофен шведката постна снимка на българския тенисист в профила си в Инстаграм и написа: “Готови за полуфинал!”\nВъпросната дама е свързана с Григор още от юношеските му години. Нейното име е Нина Венерстрьом и е тенис мениджърка и директор на АТП турнира в Стокхолм. Още преди Григор да навърши пълнолетие, Венерстрьом се грижи за хасковлията като част от мениджърската агенция "Октагон".\nПрез 2013 Димитров преустанови отношенията си с компанията, но не и със сексапилната шведка. В края на 2016 блондинката загатна, че отново е близо до Димитров със снимка заедно с него, треньора му Дани Валверду и агента Георги Стоименов.\nКъм момента Гришо е част от агенцията на Роджър Федерер "Тийм8". Венерстрьом която има скромни успехи като тенисистка, не е част от "Октагон", а вече има собствена агенция "We Sport". Но явно помага в бизнес делата на българина.\nПросто работа! Макар че никоя дама не би била спокойна на мястото на Никол Шерцингер, ако разгледа хубаво снимките на шведската мениджърка!\nГригор Димитров Нина полуфинал Роджър Федерер\n26.01 2017 в 08:55\nДай Боже всекиму такъв мениджър !\n25.01 2017 в 20:23\nНа първата снимка изглежда все едно е на "стимуланти", на следващата е по-приемлива...


Публикувана: 12.06.2010 05:38\nПрочетена: 1774 път(и)\nОт известно време насам циркулира информацията, че новите поколение на Mitsubishi Lancer Evolution и Subaru Impreza WRX STi ще бъдат оборудвани с дизелови мотори.\nСпоред британското издание Autocar, дизеловият вариант на Impreza WRX STi ще излезе на пазара след две години или малко след премиерата на предстоящата генерация.\nЕстествено, новият агрегат ще бъде изграден на базата на текущия 2,0-литров мотор. Информацията гласи, че ще бъде заменен и бензиновият двигател с обем 2,5-литра. Работния обем на новия ще бъде намален с 1,0-литър, но ще бъде екипиран с турбокомресор, който все още не е завършен.\nMitsubishi Lancer Evolution, пък на свой ред ще се появи чак след няколко години. Неговият дизелов вариант ще се комбинира с хибридна система, като ускорението до 100 км/ч ще бъде под 5 секунди.\nОсвен това японският суперседан ще бъде оборудван с нова интелигентна система за перманентно предаване на въртящия момент - S-AWC. Вероятността е голяма, дизеловият хибрид да се продава само в Европа . . .\nСнимки към новината за Японските супербойци Lancer EVO и Impreza WRX STi ще станат дизели


Николай Киров: Едно винаги е повече от нула - ЦСКА 1948 - Dsport.bg\nНачало БГ футбол efbet Лига ЦСКА 1948 Николай Киров: Едно винаги е повече от нула (ВИДЕО)\ndsport.bg 18 Сеп | 21:44\nТреньорът на ЦСКА 1948 Николай Киров бе доволен от точката, която неговият тим спечели в двубоя с Левски. Той обаче бе категоричен, че все още пред отбора му има доста работа за вършене.\n"Едно винаги е повече от нула. Доволен съм от точката, но имаме още върху какво да работим и в двете фази. Срещу Левски имахме едно-две положения. Противникът държеше повече топката и отправи някои опасни удари, но нашият вратар се прави много добре. Имам какво да работим във владеенето на топката".\n"За първи път не допуснахме гол. Допуснахме няколко удара към нашата врата. Мисля, че можем да се подобряваме в атака. Ссега ни предстои труден двубой за Купата на България".\nТрябваше да играем малко по-напред, доста се прибрахме. В атака трябваше да направим до-добри и точни преходи. Липсваше ни точността, след като отнемахме топката".\n"Позитивно е, че взехме още една точка, тъй като доста изоставаме. Във всеки двубой трябва да се стремим да печелим възможно най-много точки. За толкова кратко време няма как да изградим стил на игра, ще ни трябва време. Влизаме в сгъстен цикъл, в който да търсим продължаване напред за Купата и победа срещу Царско село в първенството", каза Киров.\nНиколай Киров ЦСКА 1948 Левски efbet Лига


Силният ръст на кредитирането - добър тласък за българската икономика:: Investor.bg\nСилният ръст на кредитирането - добър тласък за българската икономика\nДобавената стойност, която се генерира от чуждестранни компании, е увеличила своя дял от една четвърт на една трета\nВъзходът на глобалната икономика без съмнение се отразява и на България, а силният ръст на кредитирането (във всички видове) дава добър тласък на икономиката. Тази теза обедини панелистите в дискусията с тема „Макроикономически тенденции в инвестициите“ в рамките на IFF.\n„В момента има няколко силни сектора - земеделието, туризмът, IT секторът и аутсорсинг услугите растат в България с темпове над средния темп на растеж. А това се отразява на търсенето на кредити. За първа година ръстът на ипотечно и потребителско кредитиране е над 10%, а това е и един добър тласък за българската икономика. Налице е 6% ръст на фирменото кредитиране, а инвестициите сега са една добра база за бъдещ растеж на българската икономика“, отчете Георги Заманов, главен изпълнителен директор на „Алианц Банк България“.\nПодобна теза застъпи и Георги Ганев, икономист и програмен директор по икономически въпроси в „Център за либерални стратегии“. По думите му докато по време на бума на икономиката инвестиционно кредитиране се даваше за придобиване на съществуващи активи, а не за повишаване на производството, след кризата добавената стойност, която се генерира от чуждестранни компании, е увеличила своя дял от една четвърт на една трета.\n„Сега ние сме само на 50% от средния стандарт на Европа, но трудовият ресурс продължава да е евтин. Но по-важният въпрос е дали инвестициите се капиталообразоват, или не. Но ключовото е и ние да започнем да произвеждаме повече неща, които другите искат да ползват“, коментира Ганев.\nОт своя страна пък управляващият директор на Unlu & Co Мурат Гюлкан обърна внимание на друга тема – вложенията в страни с евтина работна ръка. Според него няма как да се инвестира трайно в държави с ниска цена на труд. „Знаехме, че ще дойде Видов ден за инвестициите в по-бедни държави. Китай, например, направи евтината ръка стълб на икономиката си, но в момента губи, защото инвестициите вече се пренасочват към още по-бедни държави“, каза той. По думите му са нужни промени на друго ниво – данъчно законодателство и административна тежест. Затова, според него, в Азия продължават тези явления, но все пак ще продължат и тенденциите за въздържане на инвестициите в държавите с евтина работна ръка.\n„По отношение привлекателността на различните дестинации – извадихме евтината работна ръка от уравнението. Никъде Tesla не инвестира в бедни държави, инвестира си в САЩ. Големите германски компании също си работят на вътрешния пазар. Ще има сътресения на развиващите се пазари, но да се надяваме, че ще намерят начин да привличат инвестиции по друг начин освен с евтина работна ръка“, каза той. Тезата му беше подкрепена от Георги Ганев, който обърна внимание и на междуфирмения дълг като един от големите проблеми в България. Все пак Ганев отчете, че една част от тази тенденция се дължи на компанията майка, която отпуска кредити на дъщерните си дружества. „Това обаче не е силно проблематично, ако компаниите използват този ресурс за инвестиции“, подчерта икономистът.\nВ рамките на дискусия бе излъчено и интервю с Леон Леви, анализатор глобални макро политики, Eurasia group. „Значителен проблем е нарастващата търговска война. Ще видим повече протекционизъм. САЩ се справят добре в момента, но не са устойчиви в дългосрочен план. В Китай има ръст, но не и на нивата, които бяха наблюдавани преди“, каза Леви.\nПо думите му в момента в световен план е налице голяма несигурност, защото не знаем какво точно ще се случи в двете страни в следствие на търговската война. Според него не е задължително да има повече инфлация заради търговската война, но така или иначе виждаме сблъсък на шока на търсенето с шока на предлагането. „Най-вероятно ще видим изместване на производствата извън Китай в други азиатски страни, където продукцията би била по-евтина.\nВ този смисъл Африка ще играе в бъдеще по-голяма роля, отколкото до момента. Ние сме на ръба на четвъртата технологична революция, но много хора смятат, че Африка ще е мястото на бъдещето и затова там се наблюдава нарастване на инвестициите“, каза още той.\nА какво ни чака в Европа и България в близките години?\n„Светът свикна с евтините пари от вече 17 години. Затова не трябва да се прави нищо рязко и необмислено, а сега въпросът е какво щесе случи, ако политиката на Тръмп стигне до търговска война. Нарастването на популизма може да доведе до намаляване на средната класа. Може да се стигне до по-висока инфлация, но може и да има и други ефекти от търговската война, но Фед ще продължи с нормализацията“, каза Мурат Гюлкан.\nВъпреки това той остава оптимист. „Несигурностите, пред които сме изправени днес, са много шум за нищо, а институционалната рамка в ЕС днес е много по-добра, отколкото в миналото“, подчерта той.\nТурският специалист бе подкрепен от Заманов, който се надява повторението на кризата да не е от 2019 и 2020 г. „И скоро да видим дори по-високи ръстове на българската икономика – 4 или 5%, които са постижими. Надявам се всички да сме си взели поуки от последната криза“.\n„Най-вероятно глобалният цикъл започва да се обръща и оттук нататък по-скоро ще вървим надолу. Ще продължи и тенденцията за местене на производства към държави с още по-евтини производствени разходи. От инвеститорска гледна точка е добре да започнем да следим какво се случва в Африка“, заключи пък Ганев.\nПо статията работи: автор Магдалена Иванова\nОще по темата: Икономика и политика икономиката на България световна икономика Investor Finance Forum\nИ след това настава един пир, една лапаница...\nЕстествено, че кредитът дава тласък - това е стероид, това е анабол. Икономиката прави набързо големи мускули и после получава инфаркт, защото й се е пръснала аортата. За скърбящите остава утехата да дойде добър балсаматор.


Борбата срещу произвола на монополите остава водеща в работата на омбудсмана, отчете Манолова пред НС - От деня - БНР Новини\nПарламентът обсъжда и днес Закона за концесиите\nБорбата срещу произвола на монополите остава водеща в работата на омбудсмана, отчете Манолова пред НС\nпубликувано на 08.06.17 в 07:05 | обновено на 08.06.17 в 12:27\nБорбата срещу произвола на монополите остава водеща в работата на омбудсмана. Това стана ясно от отчета за миналата година на Мая Манолова пред депутатите. Сред успехите са още намаляването шест пъти на възнагражденията за юрисконсулт, както и решение по много конкретни казуси. Манолова отбеляза, че през 2016 година е завършена и друга успешна инициатива - отпадането на ДДС върху дарените храни. Над 27 хиляди души са потърсили помощ и съдействие от институцията. Най-сериозен е ръстът на жалбите срещу „Топлофикация“ и мобилните оператори. Жалбите, свързани с правата на децата, са нараснали три пъти. Мая Манолова каза:\nОпитах се да направя институцията проактивна, не просто разпределителна гара за жалби, а омбудсман в действие, който е на терен и пресреща проблемите на гражданите на място. Опитах се да направя институцията абсолютно прозрачна.\nСтана ясно, че парламентарните групи подкрепят работата на омбудсмана.\nПреди гласуването на доклада на Мая Манолова в парламента беше поискана поименна проверка на кворума.\nОчаква се депутатите да продължат работа с дебати по първото четене на Закона за концесиите. Промяната предвижда парламентът да се произнася за концесия, която е над 35 години, както и да одобрява концесия, стартирана от Общината, ако е за над 35 години. Според вносителите от ГЕРБ този механизъм ще гарантира концесията да не е вечна.\nПодобен закон обаче беше приет от предишното Народно събрание и даде повод на току-що избрания президент Румен Радев да наложи първото си вето. Една от причините бе възможности за корупционни практики.\nС новите текстове се предлагат две основни форми на концесии: публично-частно партньорство и концесия за ползване. Офертите и заявленията може да се подават по електронен път.\nПреди тези дебати депутати от „Воля“ и „Обединени патриоти“ влязоха в спор в кулоарите на парламента заради законови промени за получаване на българско гражданство.\nАндон Дончев от партия „Воля“ и председател на Комисията за българите в чужбина, обясни, че промените трябва да предотвратят възможностите за корупция в Държавната агенция за българите в чужбина:\nСлучайно или не, в самия закон са допуснати формулировки, които да предоставят възможности за съответните злоупотреби и за възникване на предпоставки за корупция. Ние не сме първите, които забелязват тези нарушения. Извършвани са множество проверки от най-различни инстанции и навсякъде са констатирани нарушенията, но до момента, въпреки всичките препоръки, които са давани, те не са били отстранени. Затова конкретно ще бъде нашето действие, свързано с промяна в закона, което на практика да лиши тази агенция от възможностите, които са и били предоставени и да пренасочи така процеса на издаване на българското гражданство, че той да бъде много по-лесен за хората, много по-малко бюрократичен.\nНай-големият проблем се оказват удостоверенията, които агенцията издава на желаещите да получат българско гражданство, каза заместник-председателят на комисията Юлиан Ангелов от ВМРО, че опонентът му изразява чужди интереси:\nВсички тези неща, които се изнасят като информация, са просто неверни. Това е поредната игра на партията на Марешки, за да се покажат какви морални стожери са и колко са компетентни, и разбират от всичко… Това просто е смешно.\nПрограма Хоризонт От деня Закон за концесиите Мая Манолова НС


Не бързайте със свалянето на килограми - Здравословно - Диети - Edna.bg\nНе бързайте със свалянето на килограми\nРешавате да се подложите на диета, но искате резултатът да си проличи едва ли не на минутата, в която започнете да изпълнявате нискокалоричния режим. Наистина ефектът от така наречените ''бързи диети'' започва да вталява силуета ви за по-кратък период, но за самия организъм този процес е доста стресов. Повечето диети от такъв тип не горят мазнините, а водят само и единствено до загубата на вода в тялото.\nЕто и кои са едни от най-съществените поражения, които подобни начини на хранене нанасят върху нас.\n* Няма спор, че килограмите намаляват, но за сметка на това човек става много по-уморен и изнервен, тъй като по правило бързите диети предвиждат елиминирането на определени храни от дневното меню, а още по-страшният сценарий е този, в който се консумира само един тип хранителен продукт. Уви, не съществува вълшебна и полезна комбинация от храни, които да ускорят метаболизма до такава степен, че да се получи толкова скорострелно отслабване.\n* Йо-йо ефектът също си казва тежката дума, като благодарение на него се наблюдава връщане на свалените килограми за не много дълъг период от време.\n* Не на последно място се включва и стресовият фактор, който се поражда от постоянното гладуване, заменено от обилно хранене, което освен че прави лоша шега на обмяната на веществата, натоварва и психиката. Също така след спазването на бързи диети, нивото на лошия холестерол значително се повишава.


Сладкиш с круши - Рецепти - Haskovo.NET\nБрашно – 1.5 ч.ч.\nКруши – 2 бр.\nСметана – 100 мл сладкарска\nОтделят се жълтъците от белтъците. Жълтъците се разбиват много добре със захарта. Добавят се постепенно разтопеното масло, прясното мляко и пресятото брашно с бакпулвера и ванилията. Накрая се разбърква внимателно с 2 разбити на сняг белтъка.\nСместа се изсипва в намазана с масло и поръсена с брашно тавичка. Пече се до порозовяване.\nСладкиша се изважда от фурната и отгоре се нареждат плътно нарязаните тънки филийки и леко сварени в захарен сироп круши.\nСладкишът се връща отново във фурната и се запича още малко.\nСладкишът с круши се поднася с крем, приготвен от останалите разбити на сняг белтъци, обръкани с малко разбита сладкарска сметана.